title: Nathalie zu Sayn-Wittgenstein

text: Nathalie aloitti ratsastuksen vuonna 1994, valmentajaan suomalainen Kyra Kyrklund. Vuoden 2008 kesäolympialaisista Pekingistä hän saavutti pronssia joukkuekilpailusta.Hän kilpaili myös vuoden 2012 kesäolympialaisissa sijoittuen joukkuekilpailussa neljänneksi. Vuonna 2001 Nathalie oli mukana voittamassa joukkuepronssia EM-kilpailuista.


title: Nathalie zu Sayn-Wittgenstein

text: Tanskan kuningatar Margareeta II on Nathalien täti. Nathaliella on puolisonsa Alexander Johansmannin kanssa kaksi lasta.


title: Pelikasetti

text: Pelikasetti voi tarkoittaa ainakin seuraavia asioita:


title: The British Grenadiers

text: The British Grenadiers (”Brittiläiset krenatöörit”) on brittiläinen sotilasmarssi ja isänmaallinen laulu. Se on Britanniassa, Kanadassa ja eräissä muissa brittiläisen kansainyhteisön maissa lukuisten sotilasyksiköiden kunniamarssina. Maailmalla kappaletta pidetään yhtenä Britannian symboleista.


title: The British Grenadiers

text: Kappale oli alkujaan brittiläisten krenatöörijoukkojen marssilaulu. Melodia on ilmeisesti peräisin 1600-luvulta, mutta sen alkuperästä ei ole varmuutta eikä säveltäjää tiedetä. Yhden teorian mukaan sävel olisi peräisin ”The New Bath” -nimisestä laulusta, joka löytyy John Playfordin 1600-luvun lopulla julkaisemasta tanssikirjasta. Toisen teorian mukaan se perustuisi ”De Jonge Prins van Friesland” (”Friisinmaan nuori prinssi”) -nimiseen hollantilaiseen marssiin, joka otettiin käyttöön Englannissa hollantilaissyntyisen kuningas Vilhelm III Oranialaisen valtakaudella. Varhaisin maininta nykyisestä marssista krenatöörijoukkojen yhteydessä on vuodelta 1706 ja kappaleen varhaisin painettu versio vuodelta 1750. Myöskään sanoittajaa ei tunneta, mutta sanojen arvellaan olevan peräisin Espanjan perimyssodan ajoilta 1700-luvun alusta.


title: The British Grenadiers

text: Nykyään ”The British Grenadiers” on Britanniassa muun muassa Grenadier Guards -rykmentin, kuninkaallisen tykistön ja kuninkaallisen fusilieerirykmentin, Kanadassa kuninkaallisen tykistön ja neljän muun rykmentin, sekä Gibraltarin puolustuksesta vastaavan Royal Gibraltar Regimentin kunniamarssina.


title: The British Grenadiers

text: Marssi soitetaan aina Lontoossa vuosittain järjestettävän Trooping the Colour -sotilasseremonian yhteydessä.


title: Joe Klein

text: Joe Klein (s. 7. syyskuuta 1946 New York, Yhdysvallat) on yhdysvaltalainen politiikan toimittaja ja kirjailija. Klein on kirjoittanut kolumneja ja artikkeleja useille yhdysvaltalaislehdille. Vuodesta 2003 lähtien Klein on toiminut Time-lehden vakituisena kolumnistina. Hänen Yhdysvaltain politiikkaa käsittelevä kolumninsa "In the Arena" on valittu kahdesti National Headliner -journalistipalkinnon saajaksi.


title: Joe Klein

text: Lehtityönsä ohella Klein on tähän mennessä (2015) kirjoittanut seitsemän kirjaa, joista tunnetuin on Bill Clintonin ensimmäisiä presidentinvaaleja käsittelevä avainromaani "Päävärit", joka oli yhdeksän viikkoa New York Timesin bestseller-listan kärkipaikalla.


title: Joe Klein

text: Taustaltaan Klein on juutalainen ja Israelin valtion olemassaolon puolustaja, mutta hän on tästä huolimatta kritisoinut myös Israelin toimintaa. Tämän takia Kleiniä on syytetty jopa antisemitistiksi.


title: Mika Häkkisen aukio

text: Mika Häkkisen aukio on aukio Vantaan Martinlaaksossa uimahallin ja Martinlaakson koulun vieressä Martinlaaksonkujan ja Martinlaaksonpolun risteyksessä. Se on nimetty Mika Häkkisen kunniaksi ja sen juhlalliset avajaiset olivat 1. kesäkuuta 1999.


title: Mika Häkkisen aukio

text: Vaatimattomana pidettyä aukiota suunnitellaan muutettavaksi ostoskeskuksen uudistamisen yhteydessä. Paalu poistuu, ja tilalle tulee muuta Häkkisen uraa muistavaa. Paalu sijaitsee nykyään Vantaan kartingradalla Kiilassa.


title: Mika Häkkisen aukio

text: Paalun aikoinaan suunnitellut mieshenkilö ei halua nimeään julki, mutta sanoo että se tehtiin säästöbudjetilla ja korkeus puolitettiin.


title: Mika Häkkisen aukio

text: ”Paalu” on "Paalupaikka"-niminen kolmemetrinen teräksestä tehty taideteos. Se on tehty neljästä yhteenliitetystä putkesta. Paalun kahdella sivulla on aukion nimi suomeksi ja ruotsiksi. Kolmannelle sivulle on merkitty Häkkisen mestaruusvuodet 1998 ja 1999, paalun huipussa on ruutulippukuvio. Punakivinen aukio on rajattu nurkistaan noin puolimetrisillä terästolpilla.


title: Kuha (meemi)

text: Kuha-meemi on vuonna 2015 suosioon noussut internet-ilmiö, jossa käytetään hyväksi suomen puhekieltä.


title: Kuha (meemi)

text: Jokaisessa kuha-meemissä on lause, jossa on sana kuha, joka on puhekielen muoto sanasta kunhan. Esimerkki kuha-meemistä on kuva, jossa kuhalla on varaanin pää, ja kuvatekstissä lukee "Kuha on varaani mikäs siinä", joka on puhekielen muoto lauseesta "Kunhan on varaa, niin mikäs siinä". Kuha-meemeille on tehty myös omia Facebook- ja Instagram-sivustoja.


title: King of Dragon Pass

text: King of Dragon Pass on fantasiamaailma Gloranthaan sijoittuva vuoropohjainen tietokonestrategiapeli, jossa on myös roolipelin piirteitä, mutta ei kuitenkaan perinteisessä mielessä. Yksittäisen henkilön tai joukon sijaan se kuvaa sisällissotaa paenneen barbaariklaanin elämää Lohikäärmesolassa. Pelissä ei ole yhtään animaatiota.


title: King of Dragon Pass

text: Klaaniin kuuluu noin 800 henkeä, joita johtaa Kehä (), jonka jäsenet valitaan aatelisten eli thaanien joukosta. Pelaaja vastaa diplomatiasta, tutkimusmatkailusta, sotimisesta, kylän linnoittamisesta, kaupankäynnistä ja karjanhoidosta.


title: King of Dragon Pass

text: Kehitys maksoi noin puoli miljoonaa dollaria ja peli myi noin 8 000 kappaletta. iOS-versi ilmestyi syyskuussa 2011. GOG.com-verkkokaupassa se tuli myyntiin vuonna 2012.


title: King of Dragon Pass

text: Pelin saama arvostelumenestys oli pääsääntöisesti hyvä lukuun ottamatta kahta huonompaa yhdysvaltalaisissa lehdissä, jotka todennäköisesti vaikuttivat huonoksi jääneeseen myyntiin. Pelit-lehden erinomaisen arvostelun vuoksi peli menestyi Suomessa kolmanneksi parhaiten Yhdysvaltain ja Britannian jälkeen.


title: King of Dragon Pass

text: iOS-version myynti ylitti 30 000 vuonna 2013.


title: Anu Lahtinen

text: Anu Lahtinen (s. 1975) on suomalainen historiantutkija. Hän toimii Helsingin yliopiston Suomen ja Pohjoismaiden historian professorina (ma), ja on Tilaushistoriakeskuksen puheenjohtaja.


title: Anu Lahtinen

text: Lahtinen on erikoistunut 1400–1500-lukujen naishistoriaan, kulttuuri- ja sosiaalihistoriaan sekä sosiaalisten verkostojen tutkimukseen. Hän on tutkinut muun muassa 1500-luvun aatelisten perheverkostoja sekä suomalaisen koulutuksen, palvelustyön ja lahjakulttuurin historiaa. Lisäksi hän on tutkinut amerikkalaista televisiohistoriaa ja keskusteluohjelmia sekä 1800-luvun historiallisia romaaneja ja näytelmiä. Lahtinen on kirjoittanut sekä tieteellistä että yleistajuista tietokirjallisuutta.


title: Anu Lahtinen

text: Lahtinen väitteli tohtoriksi kulttuurihistoriasta. Väitöskirjan aiheena oli naisten toimijuus Flemingin aatelissuvussa myöhäiskeskiajalla. Hän oli Helsingin yliopiston tutkijakollegiumin tutkija vuosina 2010–2012.


title: Anu Lahtinen

text: Lahtinen on Turun yliopiston Suomen historian dosentti ja Helsingin yliopiston Suomen ja Pohjoismaiden historian dosentti. Hän on kuulunut Historiallisen Aikakauskirjan toimituskuntaan vuodesta 2011 lähtien ja on lehden päätoimittaja vuoden 2016 alusta lähtien. Hän kuuluu populaarikulttuurin tutkimusinstituutti IIPC:n hallintoon ja on Turku Centre for Medieval and Early Modern Studiesin tutkijajäsen.


title: Anu Lahtinen

text: Lahtisen teoksia:


title: Maunu Puranen

text: Maunu Puranen (1914–1999) oli suomalainen geofyysikko ja professori. Hän oli Geologisen tutkimuslaitoksen geofyysikko 1946–1961, geofysiikan osaston osastonjohtaja professorin arvonimellä 1962–1977. Hänen tutkimusalaansa oli sovellettu geofysiikka.


title: Ville-Veikko Olli

text: Ville-Veikko ”Vilze” Olli (s. 4. lokakuuta 1996 Eurajoki) on suomalainen pesäpalloilija, joka edustaa Superpesiksessä pelaavaa Koskenkorvan Urheilijoita.. Hänen kasvattajaseuransa on Eurajoen Veikot. Aikaisemmin Olli on edustanut Ulvilan Pesä-Veikkoja ja Kankaanpään Mailaa. Hänet valittiin vuonna 2014 Superpesiksen vuoden tulokkaaksi.


title: Ville-Veikko Olli

text: Olli on voittanut A- ja B-poikien Itä-Länsi -otteluiden parhaan pelaajan palkinnon.


title: Ville-Veikko Olli

text: Olli pelasi B-poikien SM-sarjassa vuodesta 2011 vuoteen 2014 asti. Vuonna 2014 hän onnistui 17-vuotiaana ottamaan paikan Superpesiksessä Kankaanpään Mailan joukkueessa, jossa hänet valittiin vuoden tulokkaaksi.


title: Bōku

text: Bōku (myös bollox) on englantilainen kaksin pelattava lautapeli, jossa pelaajat yrittävät saada viisi omaa kuulaa peräkkäin. Peli muistuttaa gomokua ja neljän suoraa.


title: Bōku

text: Bōku palkittiin vuonna 1999 Mensa Select -palkinnolla.


title: Bōku

text: Bōkun pelilauta on kuusikulmion muotoinen. Pelin aloittaa aina musta. Tavoite on saada viisi omaa kuulaa peräkkäin. Pelissä on myös niin sanottu "voileipäsääntö" (): jos kahden oman kuulan väliin jää kaksi vastustajan kuulaa, voi pelaaja poistaa yhden vastustajan kuulista. Vastustaja ei saa pelata seuraavalla kierroksella kuulaansa samaan paikkaan.


title: Bōku

text: Bōkun maailmanmestaruuskilpailut pidetään vuosittain Mind Sports Olympiadin yhteydessä. Menestynein pelaaja on David Pearce viidellä voitollaan.


title: Pelaaja

text: Pelaaja voi tarkoittaa seuraavia:


title: Vehmassalo

text: Vehmassalo oli Suomessa suuren kuntauudistuksen aikana Turun ja Porin lääniin muodostettavaksi ehdotettu kunta. Kunta olisi muodostettu yhdistämällä aiemmat Kustavin, Lokalahden, Taivassalon ja Vehmaan kunnat ja sen kuntakeskuksena olisi toiminut Taivassalon kirkonkylä. Tällaista ratkaisua esitettiin lääninhallituksen alustavassa, lääninhallituksen lopullisessa ja kuntauudistuksen neuvottelukunnan ehdotuksessa. Antamissaan lausunnoissa Kustavi, Lokalahti, Vehmaa ja sisäministeriö vastustivat kunnan muodostamista.


title: Vehmassalo

text: Vehmassalon kunta jäi perustamatta. Lokalahti liitettiin Uuteenkaupunkiin vuonna 1981, ja muut kunnat jatkoivat itsenäisinä.


title: Vehmassalo

text: Alueella toimi Kustavin, Taivassalon ja Vehmaan muodostama Vehmassalon kuntayhtymä. Tämä sosiaali- ja terveyspalveluista vastannut kuntayhtymä lopetti toimintansa vuonna 2010.


title: William H. Seward House

text: William H. Seward House Museum on nykyään museokäytössä oleva talo Auburnissa, New Yorkissa. Talossa asui vuodesta 1824 kuolemaansa vuonna 1872 asti William H. Seward, joka toimi senaattorina, New Yorkin kuvernöörinä, presidenttiehdokkaana sekä Abraham Lincolnin ja Andrew Johnsonin valtiosihteerinä.


title: William H. Seward House

text: Talon rakensi Sewardin appi tuomari Elijah Miller vuonna 1816. Sewardit laajensivat sitä merkittävästi vuosina 1840 ja 1866 voidakseen järjestää talossa poliittisiin virkoihin liittyviä tilaisuuksia. Alun perin 10-huoneisessa tiilitalossa on nyt yli 30 huonetta. Talo oli Sewardin sukulaisten omistuksessa vuoteen 1951 saakka, ja sen sisustukseen kuuluu nykyisinkin alkuperäistä suvun esineistöä.


title: William H. Seward House

text: Talosta tuli National Historic Landmark vuonna 1964.


title: HMS Neptune (1832)

text: HMS Neptune oli Britannian Kuninkaallisen laivaston vuonna 1832 vesillelaskettu Caledonia-luokan 120-tykkinen ensimmäisen luokan linjalaiva.


title: HMS Neptune (1832)

text: Alus tilattiin 12. helmikuuta 1823 Portsmouthin telakalta. Sen köli laskettiin tammikuussa 1827 ja alus laskettiin vesille 27. syyskuuta 1832. Alus valmistui joulukuussa 1832, jolloin se sijoitettiin reserviin. Sen valmistuskustannukset olivat 73 595 puntaa.


title: HMS Neptune (1832)

text: Alus otettiin palvelukseen 5. joulukuuta 1851 Portsmouthin vartiolaivana päällikkönään Richard Augustus Yates. Päälliköksi tuli 17. maaliskuuta 1852 Edward Hinton Scott ja 17. helmikuuta 1854 Henry Smith. Alus siirrettiin 7. maaliskuuta 1854 kontra-amiraali Armar Lowry Corryn lippulaivaksi päällikkönään Frederick Hutton. Alus oli aluksi Portsmouthissa, mistä se siirtyi Oolannin sodan aikana Itämerelle. Alus poistettiin palveluksesta 5. tammikuuta 1857.


title: HMS Neptune (1832)

text: Alus muutettiin 1858-1859 kaksikantiseksi 89-tykkiseksi potkuritaistelulaivaksi asentamalla alukselle Ravenhill, Salked and Companyn höyrykone. Muutostyö tilattiin 10. elokuuta 1858 Portsmouthin telakalta. Työt aloitettiin vielä samana päivänä ja ne saatiin päätökseen 7. maaliskuuta 1859. Alus palautettiin laivastolle 6. elokuuta meripalvelukseen varustettuna. Alukselle asennettu höyrykone tuotti 1 910 ihp:tä, mikä mahdollisti 11,24 solmun nopeuden.


title: HMS Neptune (1832)

text: Alus otettiin 7. kesäkuuta 1859 palvelukseen Välimeren laivastoon päällikkönään William Legge George Hoste. Aluksen päälliköksi tuli 6. joulukuuta Frederick Archibald Campbell ja edelleen 11. helmikuuta 1861 Geoffrey Thomas Phipps Hornby. Alus poistettiin palveluksesta 17. joulukuuta 1862 ja se myytiin 23. tammikuuta 1875 romutettavaksi Charltoniin Castlelle.


title: Siltavuori (sukunimi)

text: Siltavuori on suomalainen sukunimi. Tunnettuja nimenkantajia:


title: HMS Waterloo (1833)

text: HMS Waterloo oli Britannian Kuninkaallisen laivaston vuonna 1833 vesillelaskettu Caledonia-luokan 120-tykkinen ensimmäisen luokan linjalaiva.


title: HMS Waterloo (1833)

text: Alus tilattiin 5. lokakuuta 1824 Chathamin telakalta. Sen köli laskettiin maaliskuussa 1827 ja alus laskettiin vesille 18. kesäkuuta 1833. Se siirrettiin 19. heinäkuuta Sheernessiin reserviin. Alus valmistui joulukuussa 1851 Sheernessissä lippulaivana. Sen valmistuskustannukset olivat 70 553 puntaa ja varustettuna hinta oli 99 898 puntaa.


title: HMS Waterloo (1833)

text: Alus leikattiin 89-tykkiseksi kaksikantiseksi toisen luokan linjalaivaksi ja siihen asennettiin höyrykone Chathamissa 1. huhtikuuta - 12. joulukuuta 1859. "HMS Conquerorin" tuhouduttua vuonna 1861 alus nimettiin "HMS Conqueroriksi" vuonna 1862. Alus oli 1864 Kiinan asemalla päällikkönään William Luard. Se poistettiin palveluksesta 1866.


title: HMS Waterloo (1833)

text: Alus nimettiin 1877 "HMS Warspiteksi" ja se siirrettiin koululaivaksi Greenhitheen Woolwichiin. Alus tuhoutui tulipalossa vuonna 1918.


title: HMS St. George (1840)

text: HMS St. George oli Britannian Kuninkaallisen laivaston vuonna 1840 vesillelaskettu Caledonia-luokan 120-tykkinen ensimmäisen luokan linjalaiva.


title: HMS St. George (1840)

text: Alus tilattiin 2. kesäkuuta 1819 Plymouthin telakalta. Sen köli laskettiin toukokuussa 1827 ja alus laskettiin vesille 27. elokuuta 1840. Alus valmistui heinäkuussa 1850 vartiolaivana. Sen valmistuskustannukset olivat 76 009 puntaa ja varustettuna kokonaishinta oli 102 405 puntaa.


title: HMS St. George (1840)

text: Alukselle asennettiin höyrykone vuonna 1859. Alus myytiin 1883.


title: HMS Trafalgar (1841)

text: HMS Trafalgar oli Britannian Kuninkaallisen laivaston vuonna 1841 vesillelaskettu Caledonia-luokan 120-tykkinen ensimmäisen luokan linjalaiva.


title: HMS Trafalgar (1841)

text: Alus tilattiin 22. helmikuuta 1825 Woolwichin telakalta. Sen köli laskettiin joulukuussa 1829 ja alus laskettiin vesille 21. kesäkuuta 1841. Alus valmistui 6. lokakuuta 1842 Sheernessissä, missä se oli reserviin sijoitettuna. Alus muutettiin vastaanottoalukseksi ja sen perä muotoiltiin uudelleen Chathamissa lokakuussa 1844. Aluksen valmistuskustannukset olivat 75 814 puntaa.


title: HMS Trafalgar (1841)

text: Alukselle asennettiin vuonna 1859 höyrykone. Alus siirrettiin koululaivaksi Portlandiin ja se nimettiin "HMS Boscaweniksi" vuonna 1873. Se myytiin 1906.


title: Lentokenttä (Lappeenranta)

text: Lentokenttä on Lappeenrannan kaupunginosa. Se sijaitsee kaupungin läntisellä alueella ja on saanut nimensä siellä olevan Lappeenrannan lentoaseman mukaan.


title: Lentokenttä (Lappeenranta)

text: Lentokenttä on vanhaa sotaväen leirialuetta, ja kaupunginosan koillisnurkka tunnetaankin nimellä Leirikenttä. Sotilasilmailun käytössä alue oli ensimmäistä kertaa vuonna 1918, ensimmäinen vuorokone sinne laskeutui vuonna 1951 ja lentoasemaksi se kehittyi 1960-luvun alussa. Lentokentän liikennealueen asemakaava vahvistettiin ensimmäisten joukossa vuoden 1967 kuntaliitosten (Lappee, Lappeenranta ja Lauritsala) jälkeen.


title: Lentokenttä (Lappeenranta)

text: Lentoaseman lisäksi kaupunginosan alueella ovat Karjalan ilmailumuseo, Lappeenrannan Ilmailuyhdistyksen tilat ja Lappeenrannan varuskunnan Leirikenttä, jossa toimii maavoimien joukko-osasto ja puolustushaarakoulu Maasotakoulu. Vakituista asutusta alueella on vain pari omakotitaloa. Eteläosassa on teollisuusalue. Kaupunginosan maastossa kiertävät Lentokentän ja Maasotakoulun valaistut kuntopolut ja hiihtoladut.


title: Lentokenttä (Lappeenranta)

text: Luonnonmaantieteellisesti Lentokentän alue on Baltian jääjärven ensimmäisen vaiheen vedenpinnan tasoon hienosta hiekasta ja karkeasta siltistä muodostunut delta. Lentokenttä on valtakunnallisesti merkittävä paahdeympäristö, jossa on tavattu uhanalaisia perhos- ja ludelajeja.


title: Lentokenttä (Lappeenranta)

text: Kaupunginosaa rajaavat Tuomikatu, Paatsamakatu ja Helsingintie pohjoisessa, Lavolankatu idässä, Lentokentäntie ja valtatie 6 etelässä ja Helsingintie lännessä. Lentokentän naapurikaupunginosia ovat Lavola, Kourula, Kuusimäki, Leiri, Kesämäki ja Mattila.


title: HMS Marlborough (1855)

text: HMS Marlborough oli Britannian Kuninkaallisen laivaston vuonna 1855 vesillelaskettu Queen-luokan 131-tykkinen potkurilla varustettu höyrykäyttöinen ensimmäisen luokan linjalaiva.


title: HMS Marlborough (1855)

text: Alus tilattiin 29. kesäkuuta 1848 Portsmouthin telakalta 120-tykkisenä purjein varustettuna ensimmäisen luokan linjalaivana. Sen köli laskettiin 1. syyskuuta 1850 ja työt aluksella keskeytettiin 1. joulukuuta 1851. Alus tilattiin 30. lokakuuta 1852 uudelleen Portsmouthista 131-tykkisenä potkuritaistelulaivana. Työt aloitettiin 9. kesäkuuta 1853 ja alus laskettiin vesille 31. heinäkuuta 1855. Alus valmistui vuonna 1858, jolloin valmistuskustannukset olivat 208 052 puntaa sisältäen rungon 107 731, muutostyöt 4 498, Maudslay, Sons & Fieldin valmistaman höyrykoneen 51 120 ja varustamisen 28 333 puntaa.


title: HMS Marlborough (1855)

text: Alus palveli Välimeren laivaston lippulaivana 1858-1864. Vuonna 1864 aluksen korvasi "HMS Victoria" ja alus lähti paluumatkalle Portsmouthiin, jossa se sijoitettiin vastaanottoalukseksi. Aluksen aseistusta supistettiin ja se luokiteltiin 98-tykkiseksi.


title: HMS Marlborough (1855)

text: Vuonna 1904 alus siirrettiin Portchester Creekiin ja se nimettiin "HMS Vernon II":ksi. Alus oli majoitusaluksena. Se myytiin lokakuussa 1924 A. Butcherille romutettavaksi, mutta alus kaatui hinattaessa 28. marraskuuta Selseyn edustalla.


Äärijuutalaisten terrori Israelissa ja Palestiinassa ("hintalappuhyökkäykset", "hintalappupolitiikka") on juutalaisten ääriainesten palestiinalaisiin ja israelilaisiin kohdistamia viharikoksia. Hyökkäykset ovat usein väkivaltaa ja/tai omaisuuden tuhoamista.
Hyökkääjät ovat monesti siirtokuntaliikkeen kannattajia ja asuvat laittomissa siirtokunnissa. Hyökkäysten tarkoituksena on edistää juutalaisten tekemää Länsirannan asuttamista ja syrjäyttää arabit pois sieltä.
Hyökkäysten pääkohteita ovat kovan linjan juutalaisten vastustajat: palestiinalaiset, kristityt ja israelilaiset siirtokuntaliikkeen toiminnan jarruttajat. Israelin hallinto ja enemmistö maan ja siirtokuntien asukkaista tuomitsee "hintalappuhyökkäykset" moraalittomina.


title: Äärijuutalaisten terrori Israelissa ja Palestiinassa

text:
Äärijuutalaisten harjoittamaa terroria kutsutaan usein nimellä "hintalappupolitiikka", "hintalappuhyökkäykset" jne. Ajatus on se, että
siirtokuntien vastuustajien on maksettava hinta toimistaan.
Tämän mukaan äärijuutalaisten on kostettava palestiinalaisille ne palestiinalaisten ja Israelin hallinnon toimet, jotka haittaavat tai estävän siirtokuntalaisten elämää Länsirannalla.


text: Äärijuutalaisten harjoittamasta laittomasta kostamisesta käytetään myös nimiä "molemminpolinen vastuu" ("Arvut Hadadit"), "taktiikka", "strategia", "doktriini", "kampanja", 2periaate".


text:
Israelissa on ollut jatkuvasti laittomia hyökkäyksiä palestiinalaisia vastaan. Nykyisessä muodossa
"hintalappukäytäntö" alkoi, kun Israel vetäytyi Gazasta pakkoevakuoiden alueen siirtokunnat näiden asukkaiden vastustuksesta välittämättä. Hintalappuhyökkäykset yleistyivät huomattavasti vuosina 2009-2010. Ne levisivät muutamassa vuodessa Länsirannalta koko Israeliin.
Äärijuutalaisten hyökkäykset tapahtuvat usein palestiinalaisten tekemän väkivallan jälkeen, tai sen jälkeen, kun Israelin hallinto on jollain tavoin haitannut juutalaissiirtokuntia.


text:
Yleensä hyökkäykset ovat pieniä, mutta suuremmissa on aiheutettu isoja aineellisia vahinkoja tai kuollut ihmisiä.
Henkilöön kohdistuvat hyökkäykset ovat erilaista palestiinalaisten häirintää, sanallista panettelua, kivenheittoa, hyökkäyksiä, aseella tulittamisia.


text:
Omaisuuteen kohdistuu erilaista ilkivaltaa: oliivipuiden tuhoamista ja varastamista, seinien ja autojen törhimistä iskulauseilla,
renkaiden puhkomista autoista, autojen polttamisia, autojen tulittamisia aseella, rakennusten polttamisia.


text:
Monesti pienen laittoman siirtokunnan jäseniä on hyökännyt
Israelin aikoessa evakuoida heidät pois palestiinalaisten kimppuun ja koteihin mm. kivittäen näitä ja tuhoten heidän oliivipuitaan. Myös
armeija jonka on määrä valvoa evakuoimista, on saanut osansa. Äärijuutalaisten tekemiä hyökkäyksiä on tapahtunut myös muslimien ja kristittyjen palvontapaikkoihin. Rauhaa kannattavat vasemmistojuutalaiset ovat myös juutalaiseḱstremistien kohteita.


text: Iskuista noin 80% on tapahtunut Länsirannalla ja 10-15% Jerusalemissa.


text:
Monet Israelin hallinnon johtavat henkilöt ovat tuomineet "hintalappupolitiikan" kannattajien tekemät iskut. Monet rabbit ovat tuominneet iskut. Toisaalta ranbbi Yitzchak Ginsburgh on kehottanut oppilaitaan tekemään iskuja palestiinalaisia vatsaan.
Tiedustelupalvelu Shin Bethin mukaan myös useimmat siirtokuntalaiset vastustavat iskuja, koska katsovat niiden haittaavan siirtokuntia.


text: Yhdysvallat tuomitsi "hintalappuhyökkäykset" 9. syyskuuta 2011 ja määritteli iskut elokuussa 2012 terroristihyökkäyksiksi.


title: HMS Royal Sovereign (1786)

text: "HMS Royal Sovereign" oli Britannian Kuninkaallisen laivaston vuonna 1786 vesille laskettu 100-tykkinen ensimmäisen luokan linjalaiva.


title: HMS Royal Sovereign (1786)

text: Sir Edward Huntin suunnittelema alus tilattiin 3. helmikuuta 1786 Plymouthin telakalta, missä sen rakennustöistä vastasi helmikuuhun 1775 Israel Pownoll ja sen jälkeen marraskuuhun 1784 John Henslow ja loppuajan Thomas Pollard. Sen köli laskettiin 7. tammikuuta 1774 ja alus laskettiin vesille 11. syyskuuta 1786. Alus valmistui syyskuussa 1787 osittain merikelpoiseksi varustettuna. Aluksen valmistuskustannukset olivat 67 458 puntaa yhdeksän shillinkiä ja neljä pennyä, mistä takiloinnin ja varustamisen osuus oli 6 203 puntaa 14 shillinkiä ja yhdeksän pennyä. Varustamisen täydentäminen maksoi vielä 6 760 puntaa seitsemän shillinkiä ja kaksi pennyä.


title: HMS Royal Sovereign (1786)

text: Alus oli 1. kesäkuuta 1794 amiraali Richard Howen laivasto-osastossa Ushantin toisessa taistelussa, jossa aluksella sai surmansa neljätoista ja haavoittui 41 merimiestä. Alus oli 16. kesäkuuta 1795 vara-amiraali William Cornwallisin lippulaivana Groixin ensimmäisessä taistelussa, kun kuninkaallisen laivaston osasto vetäytyi taistellen ylivoimaisen Ranskan laivaston osaston edellä.


title: HMS Royal Sovereign (1786)

text: Trafalgarin taistelussa alus oli Collingwoodin lippulaivana ja siten suojanpuoleisen jonon ensimmäinen alus. Se kohtasi taistelussa Espanjan laivaston "Santa Anan" kanssa. "Royal Sovereign" menetti mesaani- ja päämastonsa ja etumasto vaurioitui pahoin.


title: HMS Royal Sovereign (1786)

text: Trafalgarin taistelun jälkeen alus palasi Välimerelle. Se osallistui Toulonin saarron valvontaan marraskuuhun 1811, jolloin alus siirrettiin Kanaalin laivastoon. Alus oli kontra-amiraali James Bissettin lippulaivana.


title: HMS Royal Sovereign (1786)

text: Alus siirrettiin satamapalvelukseen Plymouthiin, jossa se aloitti 17. elokuuta 1825 vastaanottoaluksena nimellä "HMS Captain". Aluksen mastot poistettiin kesäkuussa 1826 ja se romutettiin Plymouthissa 28. elokuuta 1841 mennessä. Neljä aluksen tykeistä on liitetty osaksi Collingwoodin muistomerkkiä Tynemouthissa.


title: Animatricks

text: Animatricks on Helsingissä vuosittain keväällä järjestettävä animaatiofestivaali. Sen taustajärjestö Palikka ry perustettiin vuonna 1999, ja ensimmäinen Animatricks järjestettiin vuonna 2000. Animatricks on Suomen ainoa kokonaan animaatioon keskittyvä elokuvafestivaali. Festivaalin ohjelmisto koostuu vuosittain mm. niin kotimaisista kuin kansainvälisistä lyhytanimaationäytöksistä, lapsille ja nuorille suunnatuista kokonaisuuksista sekä vaihtuvien teemojen ympärille koostetuista näytöksistä.


title: Animatricks

text: Ensimmäinen Animatricks-festivaali järjestettiin vuonna 2000. Ensimmäisiä festivaaleja varten Simo Koivunen kokosi yhteistyössä Suomen elokuva-arkiston (nyk. KAVI) kanssa kotimaisia mainosanimaatiota. Vuoden 2002 festivaalilla nähtiin mainosfilmejä 1930-luvulta vuoteen 1965 ja seuraavana vuonna vuodesta 1966 1990-luvun alkuun. Samaa teema jatkettiin festivaaliklubeilla, joissa viriteltiin vuoropuhelua vanhemman ja nuoremman sukupolven tekijöiden välille. Antti Peränne, Sauli Rantamäki, Gert Roose, Veikko Savolainen ja Martti Utriainen olivat paikalla kertomassa työstään ja näyttivät tekemiään lyhytelokuvia ja mainoksia Gloriassa 2002.


title: Animatricks

text: Animatricks on sisältänyt vaihtelevaa oheisohjelmaa. Vuonna 2003 kaitafilmaajat kisasivat paremmuudesta. Pixoff-verkkoyhteisö ja Animatricks järjestivät 2002-2004 kilpailun alle 1-minuuttisille animaatioille. Yleisö sai valita suosikkinsa Internetissä, ja suosiota saaneet filmit esitettiin klubilla. Tuomaristo valitsi esitetyistä voittajan. Vuonna 2004 Kim Helmisen "Ritaritrilogia" palkittiin Creature Creator -lisenssillä. Tuomaristo kiitti animaation tunnelmaa, toimivuutta eri medioissa, huumoria ja piirrosjälkeä – ”yksinkertaisen nerokasta hyvää”.


title: Animatricks

text: Myöhemmin klubi-iltojen kohokohdaksi nousi Animaattorien taisto. Siinä 3–4 ammattianimaattoreista koostuvaa joukkuetta animoi paikan päällä Animaatiokone-softalla lyhytelokuvan annetusta aiheesta. Vuonna 2006 Suomen joukkue (Maria Björklund, Christian Lindblad, Kari Juusonen) päihitti jopa Viron! Teemana tuolloin oli "pimeä myrskyisä yö". Kilpailu jäi pois festivaalin ohjelmistosta vuonna 2013, mutta se palasi takaisin ohjelmistoonsa vuonna 2015. Tuolloin Turun Taideakatemian joukkue voitti Pyjama Filmsin sekä Rovion joukkueet.


title: Animatricks

text: Yhteistyössä taidekeskus Annantalon kanssa on järjestetty AnimaKid-näytöksiä ja -työpajoja. Kiasmassa 13–18-vuotiaat nuoret valmistivat Kannanottoja-työpajassa lyhyitä pala-animaatioita urbaaneista ilmiöistä, joihin halusivat muutosta.


title: Animatricks

text: Vuonna 2007 hollantilainen animaatiotaiteilija Paul Driessen vieraili festivaalilla. Hän esitteli töitään, piti masterclass-luennon ja -workshopin. Vuonna 2010 ranskalaisen Goebelins l’ecole de l’image -koulun animaatio-osaston johtaja Eric Riewer luennoi kansainvälisestä koulutusstrategiasta ja näytti koulun animaatio-osaston parhaita oppilastöitä. Niistä "Oktapodi" kilpaili vuonna 2009 parhaan lyhytanimaation Oscarista.


title: Animatricks

text: Vuoden 2011 festivaalien yksi pääteema oli nukkeanimaatio. Virolaisen Nukufilmin näytöksessä vanhemman tuotannon lisäksi esitettiin tuoreeltaan mm. Mati Küttin "Taevalaul". Suomalaisen nukkeohjaaja Katariina Lillqvistin elokuva "Faruza" sai ensi-iltansa festivaaleilla. Lasipalatsiin rakennettiin oheisohjelmaksi animaationukkenäyttely, jossa Liisa Helmisen ja Marjut Rimmisen "Urpo ja Turpo" -nallet saivat seurakseen Mannerheim-näköisnuken Katariina Lillqvistin "Uralin perhonen" -elokuvasta.


title: Animatricks

text: Elokuvasäätiön nimesi Animatricksin kansallisesti merkittävien elokuvafestivaalien listalle vuonna 2007. Tästä huolimatta vuoden 2008 Animatricks jouduttiin perumaan. Talkootyönä pyöritetty festivaali kärsi tekijäpulasta. Seuraavana vuonnakaan festivaalia ei järjestetty. Näiden kahden taukovuoden aikana Rakkautta & Anarkiaa -festivaali esitti Animatricks-näytöksiä ohjelmistossaan.


title: Animatricks

text: Animatricks palkitsee kotimaisia lyhytanimaatioita Uusi Kotimainen-palkinnolla. Palkinto on kantanut rahoittajan nimeä 2005–2013 (Laurea-palkinto 2005–2007 ja Metropolia-palkinto 2008-2013). Tuomariston tehtävänä on ollut palkita oivaltava sisältö, tekninen osaaminen ja innovatiivinen toteutus. Palkinto on ollut suuruudeltaa tuhat euroa. Vuodesta 2014 Animatricks on jakanut myös kansainvälisen lyhytanimaatiokilpailun palkinnon yhdessä Rovio Entertainmentin kanssa.


title: Animatricks

text: Animatricksia järjestää vuonna 1999 perustettu Palikka ry. Yhdistyksen ensimmäiseen hallitukseen kuuluivat Minna Pekuri (nyk. Nevanlinna), Simo Koivunen, Mikko Lindholm ja Kalle Määttä, ja seuraavina vuosina myös Markku Mastomäki, Petteri Pasanen, Tomi Riionheimo ja Taru Venäläinen. Uudelle festivaalille keksi nimen toimittaja Harri Römpötti. Käynnistysapua Animatricks sai Rakkautta & Anarkiaa -festivaalin johtaja Pekka Lanervalta.


title: Animatricks

text: Palikka ry:n tavoitteena on tukea orastavaa animaatiotuotantoa ja kannustaa uusia tekijöitä. Lisäksi se haluaa esitellä vanhoja arkistofilmejä ja tutustuttaa kotimaisiin animaatiopioneereihin. Yhdistys panostaa alan arvostuksen kasvattamiseen esittämällä suuren yleisön animaatioelokuvia ja eurooppalaiseen animaatioperinteen klassikkoja.


title: Animatricks

text: Vuonna 2015–2016 Palikka ry:n hallituksen puheenjohtajana toimii Janne Korsumäki ja varapuheenjohtajana Pauliina Pajunen. Hallituksen jäseniä ovat Tuula Leinonen, Pinja Rosenberg sekä Annika Hokkanen.


title: Kuten haluatte (täsmennyssivu)

text: Kuten haluatte voi tarkoittaa ainakin seuraavia:


title: A1 Grand Prix -kausi 2005–2006

text: A1 Grand Prix -kausi 2005–2006 oli A1GP -sarjan historian ensimmäinen kausi. Kausi alkoi 25. syyskuuta 2005 Britannian Brands Hatchin radalla ja päättyi 2. huhtikuuta 2006 Kiinan Shanghain radalle.


title: A1 Grand Prix -kausi 2005–2006

text: Sarjan mestaruuden voitti Ranska kuljettajina Alexandre Prémat ja Nicolas Lapierre. Toiseksi sijoittui Sveitsi kuljettajina Neel Jani ja Giorgio Mondini. Kolmanneksi sijoittui Britannia kuljettajina Robbie Kerr ja Darren Manning.


title: Kuten haluatte (televisiosarja)

text: Kuten haluatte oli vuosina 1966–1970 esitetty suomalainen television sketsisarja, jonka käsikirjoitti ja ohjasi Aarne Tarkas. Sarjan tuotti Mainos-TV ja tuottajana toimi Paavo Einiö. Sarjaan kuului kaikkiaan 39 tunnin mittaista jaksoa, ja se oli Tarkaksen uran pisin televisiosarja. Sisältö muodostui pitkistä sketseistä ja lauluesityksistä. Sarjan vakituisia näyttelijöitä olivat Jarno Hiilloskorpi, Leo Jokela, Brita Koivunen, Pirkko Mannola ja Esko Salminen. Vierailevina esiintyjinä nähtiin muun muassa Marja Korhonen, Matti Ranin, Ismo Kallio ja Helge Herala. Sarjasta on säilynyt MTV:n arkistossa seitsemän jaksoa.


title: Barfleur-luokka

text: Barfleur-luokka oli Britannian kuninkaallisen laivaston neljän 90-tykkisen toisen luokan linjalaivan muodostama alusluokka.


title: Barfleur-luokka

text: Alusluokan suunnitteli Sir Thomas Slade ensimmäisen luokan linjalaivan HMS "Royal Williamin" pohjalta. Alusluokan aseistuksena oli alemmalla tykkikannella 28 kappaletta 32 naulan tykkiä. Keskikannella oli 30 kappaletta 18 naulan ja ylemmällä kannella saman verran 12 naulan tykkejä. Puolikannella ei ollut valmistuessa aseistusta, mutta vuoden 1790 paikkeilla aluksille asennettiin puolikannelle kahdeksan 12 naulan tykkiä. Etukannella oli kaksi 9 naulan tykkiä, ja vuoden 1790 jälkeen ne korvattiin 12 naulan tykeillä.


title: Trypanosomit

text: Trypanosomit eli unitautiloisiot ("Trypanosoma") on yksisoluisten siimaeläinten suku. Trypanosomit ovat loiseliöitä, jotka elävät eläinten ja ihmisen veressä tai kudoksissa ja aiheuttavat sairauksia, joita kutsutaan yleisnimikkeellä trypanosomiaasi. Nagana-tautiloisio ("Trypanosoma brucei") aiheuttaa unitautia eli afrikkalaista trypanosomiaasia. Chagas-tautiloisio ("Trypanosoma cruzi") puolestaan aiheuttaa Chagasin tautia.


title: Trypanosomit

text: Trypanosomit ovat yksisoluisia eliöitä kooltaan 8-50 μm. Muiden kinetoplastidien tavoin niillä on kinetoplasti-niminen soluelin, joka sisältää niiden mitokondriaalisen DNA:n. Sen lisäksi niillä on liikkumista varten flagella eli siima. Suurin osa trypanosomeista vaatii elinkiertoonsa useamman isäntäeliön, ja ne siirtyvät isäntäeliöstä toiseen vektorin välityksellä.


title: Trypanosomit

text: Joitakin trypanosomilajeja ja -alalajeja:


title: Dimetoksimetaani

text: Dimetoksimetaani eli metylaali tai formaldehydin dimetyyliasetaali (CHO) on asetaaleihin kuuluva orgaaninen yhdiste. Yhdistettä käytetään muun muassa liuottimena ja reagenssina orgaanisen kemian synteeseissä.


title: Dimetoksimetaani

text: Huoneenlämpötilassa dimetoksimetaani on väritöntä ja helposti haihtuvaa nestettä, jolla on makea haju, joka muistuttaa kloroformin hajua. Yhdiste liukenee veteen ja useisiin orgaanisiin liuottimiin kuten etanoliin, dietyylieetteriin, asetoniin, kloroformi]]in ja bentseeniin.


title: Dimetoksimetaani

text: Dimetoksimetaanilla on kolme eri konformaatiota, niin kutsutut anti-anti-, anti-gauche- ja gauche-gauche-konformaatiot. Näistä gauche-gauche konformaatio on energiatilaltaan edullisin niin kutsutun anomeerisen efektin vuoksi ja siinä kahden hapen vapaat elektroniparit asettuvat toisiinsa nähden C-O-sidoksen hajottavan σ*-orbitaalin suuntaisiksi.


title: Dimetoksimetaani

text: Dimetoksimetaania valmistetaan formaldehydistä ja metanolista happaman katalyytin läsnä ollessa.


title: Dimetoksimetaani

text: Dimetoksimetaani kykenee liuottamaan useita polymeerejä kuten polystyreeniä, polyvinyylikloridia, polyvinyyliasetaattia, akrylaatteja, metakrylaatteja sekä useita synteettisiä että luonnollisia hartseja. Yhdistettä käytetään liuottimena muun muassa maaleissa ja lakoissa sekä eteeristen öljyn uutossa kasveista. Sitä käytetään myös kemiallisten reaktioissa reaktioiden liuottimena muun muassa valmistettaessa Grignard-reagensseja ja organolitiumyhdisteitä. Orgaanisen kemian synteeseissä sitä voidaan käyttää alkoholien ja fenolien suojaamiseen metoksimetyylieetterinä.


title: Viherlaakson koulu ja lukio

text: Viherlaakson koulu ja lukio on Espoon Viherlaaksossa sijaitseva noin 710 oppilaan ja opiskelijan oppilaitos. Sen tiloissa on noin 350 oppilaan yläkoulu ja 360 opiskelijan lukio. Nykyisen oppilaitoksen edeltäjä, Kauniasten Yhteiskoulu aloitti toimintansa vuonna 1939, ollen Espoon vanhin suomenkielinen oppikoulu. Viherlaakson ja Hakalehdon yhteiskouluissa alkoi 6. syyskuuta 1976 lähes 80 opettajan lakko.


title: Viherlaakson koulu ja lukio

text: Koulun ja lukion yhteisestä oppilaitosrakennuksesta havaittiin vuonna 2012 vakava homeongelma, ja oppilaitostoiminta siirtyi erillisiin väistötiloihin vuonna 2013. Peruskoulu siirrettiin peruskorjauksen ajaksi koulun kentälle rakennettuun siirtokouluun, ja lukio erillisiin tiloihin Kiloon. Koulun rehtori oli marraskuussa 2015 Kirsti Kupiainen ja lukion Jussi Rekilä. Koulurakennusta on tarkoitus laajentaa peruskorjauksen yhteydessä siten, että lukiossa opiskelisi kaikkiaan 540 opiskelijaa vuonna 2019.


title: Neljännen asteen polynomifunktio

text: Neljän asteen polynomi on matematiikassa polynomifunktio, jonka asteluku on 4. Se on yleinen muuttujan funktio, joka voidaan esittää muodossa.


title: Neljännen asteen polynomifunktio

text: Neljännen asteen yhtälö on yhtälö, jonka toisella puolella on neljännen asteen ja toisella neljännen tai sitä alemman asteen polynomi. Neljännen asteen yhtälö on korkeinta astetta, jonka yhtälöille on olemassa yleinen juurilausekkeisiin perustuva ratkaisukaava.


title: Svetlana Kitova

text: Svetlana Aleksandrovna Kitova (, 25. kesäkuuta 1960 – marraskuu 2015) oli Neuvostoliittoa edustanut keskipitkien matkojen juoksija.


title: Svetlana Kitova

text: Kitova menestyi eritoten sisäradoilla 1980-luvulla: hän saavutti sisäratojen MM-kilpailuista kaksi mitalia ja sisäratojen EM-kilpailuissa neljä mitalia, joista Euroopan mestaruudet 800 metrillä Budapestissä 1983 ja 1 500 metrillä Madridissa 1986. Hän edusti Neuvostoliittoa arvokisoissa myös ulkoradoilla.


title: Svetlana Kitova

text: Kitova kuoli 55-vuotiaana vakavaan sairauteen pitkän sairastamisen jälkeen. Hänen kuolemastaan uutisoitiin 20. marraskuuta 2015.


title: Kolmannen asteen polynomifunktio

text: Kolmannen asteen polynomi eli kuutiollinen funktio on matematiikassa polynomifunktio, jonka asteluku on 3. Se voidaan esittää muodossa.


title: Kolmannen asteen polynomifunktio

text: Kolmannen asteen yhtälö eli kuutiollinen yhtälö on algebrallinen yhtälö, jonka toisella puolella on kolmannen, toisella puolella kolmannen tai sitä alemman asteen yhtälö.


title: Rauli Sohlman

text: Rauli Sohlman (s. 23. maaliskuuta 1959 Tampere) on suomalainen jääkiekkomaalivahti. Sohlman debytoi SM-sarjassa KooVeen riveissä kaudella 1974–1975. Hän lopetti pelaajauransa Jokereissa kauteen 1988–1989. Kaudella 2014–2015 hän toimi maalivahtivalmentajana GrIFK Hockeyssa.


title: Leo Roininen

text: Leo John Roininen (s. 16. heinäkuuta 1928 Toronto, Kanadan dominio, Brittiläinen imperiumi) on kanadalainen kilpauransa päättänyt keihäänheittäjä ja kuulantyöntäjä.


title: Leo Roininen

text: Kanadalaisten suomalaisyhteisössä muun muassa Roy Pellan kanssa kasvanut Roininen kilpaili keihäänheitossa Lontoon kesäolympialaisissa 1948, missä hän sijoittui karsinnassa 20:nneksi eikä selviytynyt 12 parhaan loppukilpailuun. Hän saavutti mitaleita brittiläisen imperiumin sisäisistä kilpailuista.


title: Sun kätes, Herra, voimakkaan

text: Sun kätes, Herra, voimakkaan () on Johan Ludvig Runebergin tekstiin perustuva suomalainen isänmaallinen virsi, joka tunnetaan Suomessa, Ruotsissa ja Norjassa.


title: Sun kätes, Herra, voimakkaan

text: Runeberg kirjoitti sanat vuonna 1855 osana laajaa ehdotustaan Suomen uudeksi ruotsinkieliseksi virsikirjaksi. Ensimmäinen suomennos julkaistiin jo vuonna 1857 "Lasten Suometar" -nimisessä julkaisussa. Nykyiset suomenkieliset sanat laati Väinö Havas vuonna 1938 ja ne otettiin samana vuonna suomenkieliseen virsikirjaan. Nykyisessä virsikirjassa se on virsi nro 577. Suomen evankelis-luterilaisen kirkon ruotsinkielisessä virskirjassa virren numero on 546.


title: Sun kätes, Herra, voimakkaan

text: Virttä lauletaan eri sävelillä kielestä riippuen. Suomeksi käytettävä sävelmä on peräisin keskiajalta ja se tunnetaan jo eräästä vuodelta 1480 olevasta saksalais-böömiläisestä käsikirjoituksesta. Suomessa se esiintyy Kangasalan koraalikirjassa vuodelta 1624 ja ensi kerran painettuna vuoden 1702 virsikokoelmassa "Yxi Tarpelinen Nuotti-Kirja" virren ”Christuksen piinaa muistakaam” yhteydessä. Samalla sävelellä lauletaan myös virsi 79 (Oi Jeesus, lähde autuuden) ja virsi 601 (Maailmaa, Herra, armahda). Ruotsiksi käytettävä sävelmä on saksalaisen Johann Crügerin sävellys vuodelta 1640. Samalla sävelellä lauletaan ruotsinkielisen virsikirjan virret 11 (När vintermörkret kring oss står), 89 (Nu kommen är vår påskafröjd), 372 (När stormen ryter vilt på hav) ja 538 (Din klara sol o Fader vår). Runebergin virsi tunnetaan myös Ruotsissa ja Norjassa. Ruotsin kirkon vuoden 1986 virsikirjassa se on virtenä nro 593 ”Bevara Gud vårt fosterland”, suomenkielisenä ”Kätesi, Herra, voimakkaan, suo olla turva synnyinmaan”. Sävelmä on saksalainen melodia, mahdollisesti Johann Balthasar Königin säveltämä, vuodelta 1738. Norjan kirkon virsikirjassa vuodelta 2013 se on virsi nro 754 (Du, Herre, som er sterk og stor) ja lauletaan Edvard Griegin säveltämällä sävelellä.


title: Sun kätes, Herra, voimakkaan

text: Isänmaan virsi ja "Maamme-laulu" liittyvät Runebergin runoudessa vahvasti toisiinsa, vaikka Suomen kansallislaulusta puuttuu hengellinen ulottuvuus. "Maamme-laulun" avaussäkeitä ""Ei laaksoa, ei kukkulaa / ei vettä, rantaa rakkaampaa / kuin kotimaa tää pohjoinen / maa kallis isien"" vastaavat virren kolmannen säkeistön sanat ""On isät täällä taistelleet / ja uskoneet ja toivoneet"". Silmiinpistävin yhtäläisyys molemmissa runoissa on kuva kukaksi aukeavasta nupusta. "Maamme-laulu" ennustaa tulevaa: ""Sun kukoistukses kuorestaan / kerrankin puhkeaa"", suomalaisten rakkaus saa isänmaan toivon ja riemun nousemaan loistossaan. Virsi taas kuvaa nykytilannetta menneisyyden taustaa vasten: ""Sä autoit valoon tämän maan / kuin kedon kukan ummustaan"".


title: Puro (täsmennyssivu)

text: Puro tarkoittaa muun muassa seuraavia:


title: Kari Puro

text: Kari Uolevi Puro (s. 1941 Äänekoski) on suomalainen lääkäri ja sosiaalipoliitikko. Hän on oppiarvoiltaan lääketieteen ja kirurgian tohtori ja valtiotieteiden kandidaatti. Hän on ollut sosiaali- ja terveysministeriön kansliapäällikkö 1972–1990 ja Ilmarisen toimitusjohtaja 1991–2007.


title: Eahpáraš

text: Eahpáraš on saamelaisen muinaisuskon kummitteleva lapsivainajaolento. Sana pohjautuu suomen kielen sanaan ’äpärä’, mutta perinteellä itsellään on skandinaavinen ja katolinen tausta. Saamelaiskulttuuriin se siirtyi vasta, kun länsi- ja itäsaamelaiset perinteet olivat erkautuneet toisistaan.


title: Eahpáraš

text: "Eahpáraš"-olennot ovat yleisiä uskomusolentoja, ja monilla saamelaisperinteen kertojilla oli joko omakohtaisia tai lähipiiriin kuuluvien henkilöiden kokemuksia asiasta. Olennot havaittiin usein äänestä, mutta myös näköhavaintoja on olemassa. Niitä kohdattiin usein syrjäisillä alueilla, pimeään tai hämärään aikaan paikoissa, jotka olivat tunnettuja kummittelupaikkoja. Olennon kohtaamiseen liittyy usein ahdistavuus, joka saattoi johtaa niin sanottuun "ráimmahallan"-tilaan. "Eahpáraš"-olennon karkottamiseen oli erilaisia riittejä, joista yleisin oli kasteriitti. Siinä noudatettiin vanhaa hätäkastetta, jossa vainajalle annettiin nimi.


title: Eahpáraš

text: "Eahpáraš" on yleissaamelainen termi, jolla tarkoitetaan kummittelevaa lapsivainajaolentoa. Se on deminutiivimuoto sanasta ’eahpár’, joka pohjautuu suomen kielen sanaan ’äpärä’. Suomalaisissa lakiteksteissä sillä on tarkoitettu aviottomana syntynyttä lasta ja joissain murteissa laajemmin pientä lasta. Saamessa lainasanan merkitys on kaventunut, ja se on muuttunut tarkoittamaan kummittelevaa lapsivainajaa.


title: Eahpáraš

text: Saamelaisten lapsivainajaperinteessä on runsaasti skandinaavista perua. Vaikka itse sana onkin tullut suomesta, niin kulttuuriviitteet ovat tulleet ruotsalaisista ja norjalaisista perinteistä. Itäsaamelaiskielissä ei ole ’eahpár’-nimeä eikä perinnettä, joten uskomukset ovat siirtyneen saamelaiskulttuuriin todennäköisesti vasta itäisen ja läntisen kulttuuriryhmän erkautumisen jälkeen.


title: Eahpáraš

text: Kastamattomia lapsia koskevat lait ovat tulleet Skandinaviaan 1200-luvulla. Vaikka saamelaiset omaksuivat kristinuskon paljon myöhemmin, lapsivainajaperinne on siirtynyt saamelaiskulttuuriin varhaisten skandinaavisten ja katolisten kontaktien kautta. Uskomukseen ovat todennäköisesti vaikuttaneet katolisten usko niin sanottuun limbukseen, joka on tila, johon kastamattomana kuollut lapsi joutuu. Tilassa ei nähdä Jumalaa mutta toisaalta ei koeta Helvetin kärsimyksiäkään. Myöhemmin perinteeseen vaikutti myös luterilainen hautauskäytäntö, jonka mukaan kastamatonta lasta ei saanut haudata kirkkomaahan. Kansanperinteen mukaan lapsen sielu ei päässyt tämän takia toiselle puolelle vaan jäi kummittelemaan.


title: Eahpáraš

text: "Eahpáraš"-olennot ovat saamelaisperinteen yleisimpiä uskomusolentoja. Kerätystä aineistosta lisäksi suurin osa on kertojan omakohtaisesti tai hänen läheisen henkilön kokemia. Keskeisiä havaintoja ovat erilaiset kuulohavainnot. Olento tunnistetaan ääntelyn perusteella lapseksi, ja se saattaa itkeä kuin lapsi, meluta ja joskus nauraa ja vastata puhutteluun. Kertomuksissa äänen on koettu seuraavan pakenevaa kokijaa. Tavallisen uskomuksen mukaan "eahpáraš" kertoo kysyttäessä vanhempansa ja surmaajansa. Näköhavaintoja sisältävissä kertomuksissa olennon ulkomuoto on vaihteleva. Yleisimmin se on ollut pienne lapsen näköinen. Usein se on lisäksi muistuttanut surmahetkestään: se on saattanut olla alasti ja sen kaulassa on ollut kuristusjälkiä tai nuora. Pohjoisimmilla tunturialueilla "eahpáraš" nähdään lintuna, yleensä riekkona. Elämyksen aikana se saattaa muuntautua pieneksi lapseksi.


title: Eahpáraš

text: "Eahpáraš"-olentoja kohdattiin useimmiten erämaassa, metsässä, tunturissa tai vesistön läheisyydessä. Perinne liittyy tunnettuihin kummituspaikkoihin, joissa jonkun lapinnaisen uskotaan haudanneen surmatun aviottoman lapsensa. Lisäksi lähes kaikki kokemukset ovat pimeästä tai hämärästä, eikä yleisen uskomuksen mukaan "eahpáraš" ilmesty valoisana aikana. Tavallisen uskomuksen mukaan olento ilmestyy säännöllisesti, esimerkiksi joka vuosi tai joka seitsemäs vuosi, surmapaikassaan surmaamishetkenään.


title: Eahpáraš

text: "Eahpáraš"-olennon kohtaaminen koettiin hyvin ahdistavaksi. Se johti usein niin sanottuun "ráimmahallan"-tilaan, jolle ominaista oli levottomuus, tuskaisuus ja voimattomuus. Tila saattoi johtaa jopa kuolemaan.


title: Eahpáraš

text: Päästäkseen "eahpáraš"-olennosta tyypillisesti oli hypättävä virtaavaan veteen, joka oli este vainajahengille. Olennon karkottamiseen oli olemassa myös erilaisia riittejä. Niistä tavallisin on kasteriitti, jossa vainajaa karkotetaan antamalla sille nimi. Riitti noudatti usein vanhan hätäkasteen kaavaa, jossa lapselle annettiin sekä pojan että tytön nimi. Hätäkasteen lisäksi myös hautauskaavan lukeminen merkitsi olennon täydellistä karkoittamista. Muita karkoitusriittejä ovat olleet lapsen puhutteleminen, sillä olennon uskottiin jättävän uhrinsa rauhaan kerrottuaan surmaajansa, ja Isä meidän -rukouksen takaperin lukeminen.


title: Tapani Purola

text: Tapani Purola (14. marraskuuta 1929 Kymi – 11. marraskuuta 2015 Helsinki) oli suomalainen yhteiskuntatieteilijä ja emeritusprofessori. Hän oli Helsingin yliopiston sosiaalipolitiikan professori 1977–1990. Sitä ennen hän oli dosentti 1966–1977. Hänen tutkimuksiaan on julkaistu runsaasti muun muassa Kansaneläkelaitoksen julkaisusarjassa ja muissa julkaisusarjoissa.


title: Joni Tervo

text: Joni Tervo (s. 1993) on suomalainen pesäpalloilija, joka edustaa nykyisin Superpesiksessä pelaavaa Kiteen Pallo -90 -joukkuetta.


title: Joni Tervo

text: Tervo edusti Sotkamon Jymyä juniori-ikäisestä vuoteen 2014 asti. Hän pelasi vuonna 2011 ensimmäisen kerran Ykköspesiksessä Jymyn kakkosjoukkueen riveissä. Miesten Superpesiksessä hän debytoi vuonna 2013 pelatessaan Sotkamon joukkueessa yhden ottelun. Seuraavalla kaudella hän pelasi jo 11 runkosarjaottelua sekä pudotuspeleissä yhdeksän peliä. Lisäksi hän pelasi myös Ykköspesiksessä Haapajärven Pesä-Kiiloissa. Kauden päätteeksi Tervo oli mukana voittamassa mestaruutta Sotkamon joukkueessa sekä A-poikien että miesten Superpesiksessä.


title: Joni Tervo

text: Kaudeksi 2015 Tervo siirtyi Kiteen Pallo 90:een, jossa sai pelata 30 runkosarjaottelua.


title: Juho Hakomäki

text: Juho Hakomäki (s. 18. marraskuuta 1997 Vähäkyrö) on suomalainen pesäpalloilija, joka edustaa Superpesiksessä pelaavaa Koskenkorvan Urheilijoiden joukkuetta.


title: Juho Hakomäki

text: Hakomäki edusti poikien Superpesiksessä pelatessaan Vähänkyrön Viestin joukkuetta. Kaudeksi 2015 hän siirtyi Superpesiksessä pelaavaan Koskenkorvan Urheilijoihin, jossa pelasi 30 ottelua. Hän pelasi edelleen myös muutamia otteluita Vähässäkyrössä.


title: Kaftaani (papin puku)

text: Kaftaani (joskus myös "sutaani") on papin virkapuku. Suomessa kaftaani on miespapin juhlapuku, naispappien käyttäessä omaa virkapukua. Kaftaanin kanssa käytetään valkoista papinpaitaa sekä lipereitä.


title: Chen Lijun

text: Chen Lijun (, s. 8. helmikuuta 1993) on kiinalainen painonnostaja. Hän kilpailee 62 kilon sarjassa.


title: Chen Lijun

text: Chen saavutti kultaa vuoden 2013 MM-kilpailuista Wrocławista 62 kilon sarjasta. Vuonna 2015 hän uusi maailmanmestaruutensa Houstonissa tehden maailmaennätyksen niin työnnössä (183 kg) kuin yhteistuloksessakin (333 kg). Vuoden 2014 Aasian kisoista Incheonista Chen saavutti hopeaa. Vuonna 2010 hän voitti nuorten MM-kultaa


title: Valentin Hristov (s. 1994)

text: Valentin Hristov (, , s. 30. maaliskuuta 1994 Šumen, Bulgaria) on bulgarialais-azerbaidžanilainen painonnostaja ja olympiamitalisti. 156 senttimetriä pitkä Hristov kilpailee nykyisin 62-kiloisten sarjassa.


title: Valentin Hristov (s. 1994)

text: Hristov edusti synnyinmaataan Bulgariaa vuoteen 2011 asti. Hän edusti maata vuoden 2009 nuorten MM-kisoissa ja saman vuoden nuorten EM-kisoissa, joista hän saavutti hopeaa. Ensimmäisistä arvokilpailuistaan Azerbaidžanin väreissä, vuoden 2011 MM-kilpailuista Hristov saavutti pronssia. Vuonna 2012 hän voitti EM-kultaa ja olympiapronssia 56 kilon sarjasta ollen ensimmäinen azerbaidžanilainen painonnoston olympiamitalisti. Vuonna 2013 Hristov voitti toistamiseen EM-kultaa, mutta hänet hylättiin hänen käryttyään dehydromethyltestosteronin käytöstä ja hänelle annettiin kahden vuoden kilpailukielto. Vapauduttuaan kiellosta vuonna 2015 Hristov voitti EM-kultaa ja MM-pronssia 62-kiloisista.


title: Kalle Putkisto

text: Kalle Putkisto (26. huhtikuuta 1919 Tampere – 22. huhtikuuta 1997 Helsinki) oli suomalainen metsätieteilijä ja professori. Hän oli Helsingin yliopiston metsäteknologian professori vuosina 1960–1982. Hänen tutkimusalaansa olivat etenkin puutavaran kuljetukset, joiden koneellistamista hän pyrki edistämään.


title: Kalle Putkisto

text: Putkisto kirjoitti ylioppilaaksi vuonna 1937 ja valmistui metsänhoitajaksi 1943. Hän osallistui talvisotaan ja toimi jatkosodan aikana II armeijakunnan metsätalousaliupseerina. Hän työskenteli vuosina 1945–1960 Suomen Puunjalostusteollisuuden Keskusliiton perustaman Metsätehon tutkimusmetsänhoitajana ja valmistui sinä aikana maatalous- ja metsätieteiden kandidaatiksi 1948 sekä väitteli tohtoriksi 1958 aiheenaan puutavaran kuljetus traktorilla. Putkisto oli Helsingin yliopiston metsäteknologian dosenttina vuosina 1957–1960 ennen nimitystään professoriksi. Professorikautenaan hän oli myös laitoksensa esimiehenä. Jäätyään eläkkeelle professorin virasta hän oli uudelleen dosenttina 1982–1989.


title: Kalle Putkisto

text: Putkisto oli Teknillisten tieteiden akatemian jäsen vuodesta 1962 ja hänet vihittiin unkarilaisen Sopronin yliopiston tekniikan kunniatohtoriksi vuonna 1972. Hän oli Suomen Metsänhoitajaliiton puheenjohtaja 1968–1977, Suomen Metsätieteellisen Seuran hallituksen puheenjohtaja 1966–1967 ja Metsäylioppilaiden asuntolasäätiön hallituksen puheenjohtaja 1968–1980. Hän harrasti maalausta ja maalasi itse oman muotokuvansa Helsingin yliopistolle.


title: Kalle Putkisto

text: Putkiston puoliso oli oopperalaulaja Eila Auer, professori Väinö Auerin tytär.


title: Herb Lubalin

text: Herb Lubalin (17. maaliskuuta 1918 Brooklyn, New York – 24. toukokuuta 1981) oli yhdysvaltalainen graafinen suunnittelija, joka tunnetaan erityisesti typografian uudistajana ja monien logojen ja aikakauslehtien ulkoasun suunnittelijana. Hän suunnitteli myös kirjasintyypit Avant Garde Gothic, Lubalin Graph ja Serif Gothic.


title: Herb Lubalin

text: Lubalin valmistui 1939 New Yorkin Cooper Union -taideoppilaitoksesta, jossa hän herätti huomiota jurona, vasenkätisenä ja värisokeana kalligrafian taiturina. Hän sai toisen maailmansodan jälkeen työpaikan art directorina lääkemarkkinointiin erikoistuneessa Sudler & Hennessey -mainostoimistossa ja eteni sen osakkaaksi. 46-vuotiaana ja noin 25 vuoden mainostoimistouran jälkeen vuonna 1964 Lubalin perusti oman graafisen muotoilun studionsa, jonka nimi muuttui kulloistenkin yhtiökumppanien myötä. Heitä olivat Aaron Burns, Tom Carnese, Tony DiSpigna, Ernie Smith, Roger Ferriter ja Alan Peckolick.


title: Herb Lubalin

text: 1960-luvulta alkaen Herb Lubalin tuli tunnetuksi lukuisista logoista, lomakkeistoista, vuosikertomuksista, julisteista ja kirjasintyypeistä, joita hän suunnitteli New Yorkissa toimivalle International Typeface Corporationille. Hän oli yksi tuon yhtiön perustajista ja myös toimitti ja taittoi ITC:n typografialle omistautunutta asiakaslehteä "U&lc" (”Upper and lower case”).


title: Herb Lubalin

text: Lubalin taittoi myös kolmea aikanaan edistyksellistä, Ralph Ginzburgin kustantamaa aikakauslehteä "Eros" (1962), "fact:" (1964–1967) ja "Avant Garde" (1968–1971), jotka yhdistivät uutta eroottista sallivuutta ja tutkivaa journalismia. Hänen suosituimmaksi muodostunut kirjasintyyppi ITC Avant Garde kehitettiin 1970 sille nimensä antaneen lehden käyttöön.


title: Herb Lubalin

text: Lubalin sai uransa aikana monia palkintoja, kuten Art Director of the Year 1962 -nimityksen ja vuonna 1981 Institute of Graphic Arts -järjestön mitalin. Hän luennoi entisessä opinahjossaan Cooper Unionissa ja monissa muissa taideoppilaitoksissa. Vuonna 1979 hänen töistään järjestettiin näyttely Pompidoun kulttuurikeskuksessa Pariisissa. Hänen töitään on tallennettuna myös Kongressin kirjastoon ja moniin museoihin, kuten Whitney, Smithsonian ja National Gallery of Art. Vuonna 1977 Lubalin otettiin Art Directors Club Hall of Famen jäseneksi.


title: Putkisto

text: Putkisto tarkoittaa seuraavia:


title: Valentin Hristov

text: Valentin Hristov on muun muassa seuraavien henkilöiden nimi:


title: Tauno Putkonen

text: Tauno Ilmari Putkonen (16. tammikuuta 1900 Rauma – 29. lokakuuta 1976) oli suomalainen lääkäri ja professori.


title: Tauno Putkonen

text:
Putkosen vanhemmat olivat Pekka Putkonen ja Ida Alina Paasia ja puoliso vuodesta 1929 Aili Esteri Kiljunen. Hän tuli ylioppilaaksi Suomalaisesta normaalilyseosta 1917 ja valmistui lääketieteen lisensiaatiksi 1926. Putkonen väitteli tohtoriksi Suomessa 1931 ja suoritti vielä lääketieteen tohtorintutkinnon Johns Hopkins -yliopistossa Baltimoressa Yhdysvalloissa 1947. Iho- ja sukupuolitautien erikoislääkärin pätevyyden hän sai 1930 ja alan dosentti Helsingin yliopistossa hän oli vuodesta 1945 vuoteen 1951. Putkonen työskenteli lääkärinä useissa eri sairaaloissa 1920-luvun lopulta, Helsingin yliopiston iho- ja sukupuolitautien professorina hän toimi vuodesta 1952.
Putkosen professuuri jatkui vuoteen 1967 saakka. Hänen tutkimusalaansa olivat bakteriologia, serologia ja iho- ja sukupuolitaudit.


title: Sibelius-Seura

text: Sibelius-Seura ry () on vuonna 1957 perustettu aatteellinen yhdistys, joka pyrkii kokoamaan Jean Sibeliukseen liittyvää aineistoa sekä levittämään tietoa säveltäjästä ja hänen musiikistaan. Sibelius-Seura tekee yhteistyötä muun muassa Åbo Akademin Sibelius-museon, valtionarkiston, Ainola-Säätiön ja Hämeenlinnan Sibelius-kodin kanssa. Vuodesta 1965 alkaen seura on järjestänyt Jean Sibelius -viulukilpailun yhdessä Sibelius-Akatemian kanssa ja vuodesta 1996 alkaen valmistellut Sibeliuksen sävellystuotannon kriittistä kokonaisjulkaisua yhdessä Kansalliskirjaston ja kustannusliike Breitkopf & Härtelin kanssa. Seura jakaa vuosittain Sibelius-mitalin.


title: Fisichella (täsmennyssivu)

text: Fisichella tarkoittaa muun muassa seuraavia asioita:


title: Rocktähti

text: Rocktähti on Maj Karman Kauniiden Kuvien single, joka julkaistiin yhtyeen albumilta "Rautaneito".


title: Puunhiilto

text: Puunhiilto on puun kuivatislausta, jossa syntyy puuhiiltä, tervaa, tärpättiä, etikkahappoa ynnä muuta. Puunhiillossa käytettiin aikaisemmin miilua ja tervanpolttoa mutta sittemmin on ruvettu käyttämään umpinaisia hiiltouuneja eli retortteja, joissa myös sivutuotteet voidaan saada hyvin talteen. Puunhiillossa saadaan puuhiiltä eli syttä noin 30–40 prosenttia kuivan puun painosta. Sydessä on 80–90 prosenttia hiiltä ja noin 1 prosentti palamatonta tuhkaa. Puuhiiltä käytetään poltto- ja pelkistysaineena metallurgiassa ja kimröökin ja aktiivihiilen valmistukseen. Toinen puuhiilen tuote on terva, jota saadaan 6–8 prosenttia puun painosta; tervaskannosta voidaan saada tervaa jopa 20 prosenttia.


title: Retortti

text: Retortti (lat. "retorquere" = taivuttaa takaperin) on lasinen, metallinen, posliininen tai savinen tislausastia. Retortteja on eri kokoisia ja muotoisia eri tarkoituksiin. Laboratorioissa käytetään pieniä, 50 – 3 000 kuutiosenttimetrin vetoisia lasisia retortteja, kemianteollisuudessa suuria rautaisia, esimerkiksi paloviinaa ja kivihiiltä tislattaessa. Puuta tislattaessa käytetään usein 400 kuutiometrinkin vetoisia rautaretortteja.


title: Retortti

text: Retorttiuunissa on useita retortteja, joita voidaan kuumentaa yhtaikaa esimerkiksi valmistettaessa valokaasua ja tislattaessa puuta.


title: Diana Widmaier Picasso

text: Diana Widmaier Picasso (s. 1974) on ranskalainen taidehistorioitsija.


title: Diana Widmaier Picasso

text: Diana Widmaier Picasso on kuvataiteilija Pablo Picasson ja hänen rakastajattarensa Marie-Thérèse Walterin tyttärentytär. Hän opiskeli Pariisin yliopistossa pääaineinaan oikeustieteitä Panthéon-Assasissa ja taidehistoriaa Panthéon-Sorbonnessa. Widmaier Picasso on työskennellyt taidekaupan asiantuntijana ja erikoistunut vanhojen mestarien piirustuksiin. Vuodesta 2003 lähtien hän on luetteloinut isoisänsä veistoksia.


title: Port Wentworthin sokeritehtaan räjähdys

text: Port Wentworthin sokeritehtaan räjähdys oli teollisuusonnettomuus, joka tapahtui 7. helmikuuta 2008 Port Wentworthissa Georgiassa. 14 ihmistä kuoli ja 38 loukkaantui, kun Imperial Sugarin omistamassa sokeritehtaassa tapahtui pölyräjähdys.


title: Port Wentworthin sokeritehtaan räjähdys

text: Tehdasrakennus oli suuri ja vanha, ja siinä käytetyt rakennusmetodit olivat vanhentuneita. Tämän on uskottu lisänneen räjähdystä seuranneen tulipalon vakavuutta. Räjähdyksen alkupiste oli tehtaan keskiosissa, varastosiilojen alla olleessa kellarissa. Yhdysvaltain oikeusministeriön tekemien tutkimusten perusteella tahallisen rikollisen toiminnan mahdollisuus suljettiin pois vuonna 2013.


title: Port Wentworthin sokeritehtaan räjähdys

text: Onnettomuutta tutkinut Yhdysvaltain kemikaaliturvallisuusvirasto (U.S. Chemical Safety and Hazard Investigation Board, CSB) julkaisi loppuraporttinsa syyskuussa 2009. Raportissa se kertoi, että onnettomuus olisi ollut täysin estettävissä. Imperial Sugaria, sen siivousaliurakoitsijaa tai molempia vastaan oli syyskuuhun 2010 mennessä jätetty 44 kannetta. Niistä 18 oli sovitettu.


title: Sergei Šendelev

text: Sergei Šendelev on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekkoilun kunniagalleriaan vuonna 1993. Šendelev pelasi mittavan uran Saksan pääsarjassa ja toisella sarjatasolla.


title: Apollonin temppeli (Delfoi)

text: Apollonin temppeli () oli antiikin aikainen Apollonille omistettu temppeli Delfoissa Kreikassa. Se oli Delfoin merkittävin rakennus ja sen arkeologinen kohde sijaitsee Apollonin pyhäkköalueen keskellä. Antiikin merkittävin oraakkeli Delfoin oraakkeli toimi temppelissä.


title: Apollonin temppeli (Delfoi)

text: Apollonin temppeli rakennettiin varhaisemmalle kulttipaikalle alun perin 600-luvulla eaa. Se tuhoutui tulipalossa vuonna 548 eaa. ja korvattiin uudella, suuremmalla temppelillä, joka valmistui noin vuonna 525 eaa. Sen rakentamiseen kerättiin varoja eri puolilta antiikin maailmaa. Tärkeimpiä rahoittajia oli ateenalainen Alkmeonidien suku, ja siksi sitä kutsuttiin myös Alkmeonidien temppeliksi. Tämä temppeli tuhoutui maanjäristyksessä vuonna 373 eaa.


title: Apollonin temppeli (Delfoi)

text: Paikalle rakennettiin jälleen uusi temppeli noin vuodesta 366 eaa. alkaen, jälleen eri puolilta kerättyjen lahjoitusten avulla. Uusi temppeli tehtiin saman malliseksi ja kokoiseksi kuin edellinen temppeli ja sen suunnittelivat Ksenodoros, Agathon ja Spintharos. Temppeli valmistui vasta kolmannen pyhän sodan jälkeen noin vuonna 330 eaa. Tämän temppelin rauniot ovat edelleen nähtävissä.


title: Apollonin temppeli (Delfoi)

text: Kreikkalaisessa mytologiassa Delfoin ensimmäinen temppeli oli rakennettu laakeripuusta, toisen rakensivat mehiläiset ja linnut mehiäisvahasta ja höyhenistä, kolmannen Athene ja Hefaistos pronssista ja neljännen Trofonios ja Agamedes kivestä Apollonin itsensä avustuksella. Näistä viimeinen viittaa todennäköisesti ensimmäiseen historiallisesti tunnettuun vuonna 548 eaa. tuhoutuneeseen kiviseen temppeliin.


title: Apollonin temppeli (Delfoi)

text: Temppelissä ja sen alttarilla suoritettiin normaaleja uskonnollisia menoja, kuten uhritoimituksia. Lisäksi temppelissä toimi Delfoin oraakkeli-instituutio papistoineen ja ennuspapittarineen. Temppelin arkistossa säilytettiin muun muassa Python kisojen voittajien luetteloa sekä muita tärkeitä dokumentteja.


title: Apollonin temppeli (Delfoi)

text: Temppeli edusti doorilaista tyyliä. Viimeisessä vaiheessaan temppeli oli peripteraalitemppeli, jossa oli 6 × 15 pylvästä. Sen pituus oli 60,32 metriä ja leveys 23,82 metriä. Temppelin "cella" avautui itään "pronaokseen". Temppelissä oli myös "opisthodomos". Temppeli oli rakennettu huokoisesta kivestä ja kalkkikivestä, ja sen katto ja päätykolmiot paroslaisesta marmorista.


title: Apollonin temppeli (Delfoi)

text:
Sisällä cellassa oli kaksi riviä pylväitä, todennäköisesti pohjoispuolella 8 ja eteläpuolella 6 pylvästä. Siellä on ollut useita patsaita, mukaan lukien Apollonin kulttikuva sekä Zeuksen, Poseidonin ja ainakin kahden Kohtalottaren patsaat. Cellassa oli myös "hestia" eli temppelin sydän, jota pidettiin kreikkalaisten yhteisenä sydämenä. Cellan länsipäässä oli temppelin kaikkein pyhin, "adyton", joka oli jonkinlainen maanalainen kammio. Siellä oli "omfalos" eli maailmannapa sekä oraakkelin toimintapaikka, jossa Pythia-ennuspapitar istui kolmijalalla kalliossa olleen halkeaman reunalla tai päällä ja lausui ennustuksia. Pythian lisäksi ainoastaan papeilla oli pääsy tähän kammioon. Kerrotaan, että temppelissä olisi ollut myös laakeripuu sekä Apollonin lyyra.
Adyton-kammion rakenteesta, joka liittyi ennustusten syntyyn, voidaan muodostaa seuraava teoria: Temppelin alla on ilmeisesti virranut vesi pohjois-eteläsuunnassa. Tiedetään ainakin, että arkaaisen ajan temppelin perustuksiin oli liitetty Kassotiksen vesilähde, jota pidettiin maan ja muusien ennustuksia antavana lähteenä, mutta se siirrettiin myöhemmin erilleen. Antiikin ajan kuvausten perusteella adyton-kammion lattiassa on ollut halkeama, josta on noussut jonkinlaisia huumaavia höyryjä ("pneuma"). Tähän viittaavat muun muassa Plutarkhoksen ja Strabonin selonteot. Arkeologisissa kaivauksissa itse temppelistä ei ole löydetty mitään tähän viittaavaa rakennetta, ja siksi aiemmissa tutkimuksissa antiikin aikaiset kuvaukset on tulkittu myyteiksi. Tuoreempien tutkimusten mukaan maaperässä on kuitenkin juuri temppelin kohdalla jonkinlainen vesivirran kanssa risteävä halkeama. Siitä on antiikin aikaan voinut kohota maaperän koostumuksen (bitumipitoista kalkkikiveä) ja geologisen toiminnan sekä veden virtauksen seurauksena lievää euforiaa aiheuttavia etyleenikaasuja (katso: Delfoin oraakkelin tieteellinen selitys).


title: Apollonin temppeli (Delfoi)

text: Temppelin "pronaokseen" oli kaiverrettu Kreikan seitsemän viisaan ajatelmia. Tunnetuin näistä oli "gnothi seauton" (, ”tunne itsesi”); muita olivat muun muassa "mēden agan" (, ”ei mitään liikaa” eli ”kohtuus kaikessa”) ja "engya, para d' ata" (, ”takuu on tuhoksi”). Lisäksi temppeliin oli kaiverrettu suurikokoinen Ε- eli epsilon-kirjain, jonka alkuperää ja merkitystä ei myöhemmin tiedetty. Plutarkhos kirjoitti kirjaimen arvoituksesta tutkielman "Delfoissa olevasta E-kirjaimesta".


title: Apollonin temppeli (Delfoi)

text: Arkaaisen ajan temppelin länsipään päätykolmiokoristelu on esittänyt muun muassa gigantomakhiaa ja Athenea, ja itäpään koristelu Apolloniin liittyvää aihetta, ilmeisesti Apollonin saapumista Delfoihin äitinsä Leton ja sisarensa Artemiin seurassa. Koristelu oli tehty noin vuosina 510–500 eaa. Klassisen kauden temppelin länsipään päätykolmiokoristelu on esittänyt Dionysosta ja itäpään koristelu jälleen Apollonia, Artemista, Letoa ja muusia. Nämä koristelut olivat ateenalaisten kuvanveistäjien Praksiaan ja Androstheneen noin vuonna 330 eaa. tekemiä. Säilyneet koristeosat ovat Delfoin arkeologisessa museossa.


title: Apollonin temppeli (Delfoi)

text: Temppelin pohjoisosa on vuorenrinteessä ja eteläosa keinotekoisella tasanteella, joka on tuettu tukimuurilla. Apollonin alttari sijaitsi temppelin edessä sen itäpuolella. Osa temppelistä, mukaan lukien perustukset ja kuusi pylvästä, on nykyisin kunnostettu.


title: Athene Pronaian pyhäkkö

text: Athene Pronaian pyhäkkö (; usein Marmariá, Μαρμαριά, ”Marmorit”) on antiikin aikainen pyhäkköalue osana Delfoin aluetta Kreikassa. Se on toinen Delfoin pyhäkköalueista tunnetumman Apollonin pyhäkköalueen lisäksi ja sijaitsee alempana rinteessä sen kaakkoispuolella. Pyhäkkö oli omistettu Athene Pronaialle, "temppelin edessä asuvalle Athenelle", jonka tehtävänä oli suojella Delfoin päätemppeliä, Apollonin temppeliä. Alueen merkittävimmät rakennukset ovat Athene Pronaian temppeli sekä Tholos eli pyöreä rakennus, jonka käyttötarkoitusta ei tunneta.


title: Athene Pronaian pyhäkkö

text: Pyhäkköalue on vuodesta 1987 osa Unescon maailmanperintökohdetta "Delfoin arkeologinen alue".


title: Athene Pronaian pyhäkkö

text:
Athene Pronaian pyhäkön alue on ollut käytössä jo neoliittisella kivikaudella (5000–3000 eaa.) ja kulttikäytössä viimeistään mykeneläisellä pronssikaudella (1000-luvulla eaa.). Löydöt viittaavat siihen, että alueella on palvottu jo varhain jonkinlaista äitijumalatarta. On mahdollista, että Apollonin korvattua Gaian (Ge) varsinaisella temppelialueella tämä temppelialue jäi naispuolisen jumalattaren palvontapaikaksi Delfoissa, kantamaan varhaisemman ajan muistoja.
Antiikin aikana Athene Pronaian pyhäkköalue sijaitsi Apollonin pyhäkköalueelle ja temppelille, jossa muun muassa Delfoin oraakkeli toimi, johtavan tien varressa. Se oli näin ensimmäinen kohde, jonka Delfoihin saapuvat matkalaiset alueella kohtasivat. Pyhäkköalueella on ollut eri vaiheissa useita rakennuksia, jotka ovat tuhoutuneet usein muun muassa maanjäristyksissä ja joko rakennettu uudelleen tai korvattu. Alueella on sijainnut kaikkiaan kolme Athenen temppeliä. Ensimmäinen rakennettiin 600-luvulla eaa. ja toinen samalle paikalle noin vuonna 510 eaa. Kolmas temppeli rakennettiin noin vuonna 370–360 eaa. sen jälkeen, kun toinen temppeli oli hylätty, tällä kertaa eri paikalle. Alttareiden piirtokirjoituksissa Delfoin Athene yhdistetään Eileithyiaan, synnytyksen jumalattareen; Hygieiaan, terveyden jumalattareen; sekä Zeukseen (Zeus Polieus, Zeus Makhaneus).


title: Athene Pronaian pyhäkkö

text: Herodotos kertoo "Historiateoksessaan" persialaissotien tapahtumista pyhäkköalueella. Tuolloin paikalliset heerokset Fylakos ja Autonous pudottivat kiviä persialaisten niskaan ja pysäyttivät näiden hyökkäyksen alueella. Hän mainitsee myös Kroisoksen Athene Pronaian temppeliin lahjoittaman kultaisen kilven. Pausanias puolestaan kuvaa aluetta teoksessaan "Kreikan kuvaus". Tuolloin toinen Athenen temppeli oli jo raunioina ja muista rakennuksista puuttui patsaita; eräässä oli Rooman keisareiden patsaita. Uudemmassa temppelissä oli kaksi Athenen patsasta, joista eteisessä oleva massilialaisten lahjoittama oli sisällä olevaa suurempi. Rooman keisareiden kultti perustettiin alueelle todennäköisesti Augustuksen aikana.


title: Athene Pronaian pyhäkkö

text: Alueen arkeologiset kaivaukset suoritettiin osana laajempia Delfoin arkeologisia kaivauksia, jotka saivat alkunsa 1800-luvun alkupuolella. Athene Pronaian pyhäkköalueen löysi Edmund Laurent vuonna 1838. Alussa kaivauksia tekivät laajemmin saksalaiset. Sittemmin kaivausten johto siirtyi ranskalaisille ja ne suoritti École française d’Athènes eli ranskalainen arkeologinen koulu Ateenassa. Kaivaukset olivat pitkään vain osittaisia, ja kyläläiset peittivät ne pian uudelleen. Seurauksena Marmariá ei ollut enää näkyvissä vuonna 1860.


title: Athene Pronaian pyhäkkö

text: Varsinaisten järjestelmällisten kaivausten oikeuksista käytiin pitkiä neuvotteluja; myös saksalaiset ja amerikkalaiset olivat kiinnostuneita niistä. Ranskalaisten “Grande Fouille” (“suuri kaivaus”) tehtiin vuosina 1892–1903. Tuolloin paikalla sijainnut Kastrín kylä siirrettiin nykyiseksi Delfoíksi. Kaivausten johtajana toimi Theophile Homolle. Athene Pronaian temppelialue, gymnasion ja itäinen nekropolis kaivettiin esiin osana näitä kaivauksia vuosina 1898–1902. Robert Demangel päätti tutkimukset Marmarián alueella vuonna 1920.


title: Athene Pronaian pyhäkkö

text: Kaivausten tulos ei täysin vastannut Pausaniaan kuvausta: hän esimerkiksi kuvaa alueella neljä merkittävää rakennusta, mutta raunioita vaikuttaisi olevan viidestä. Tutkijoilla on aiheesta erilaisia teorioita; on esimerkiksi mahdollista, ettei Pausanias mainitse kaikkia rakennuksia, koska osa on ollut jo tuolloin raunioina, tai koska kaikki eivät ole temppeleitä.


title: Athene Pronaian pyhäkkö

text: Temppelialue sijaitsee noin 800 metriä kaakkoon Delfoin pääraunioalueelta, tien varressa jonkin verran alempana rinnettä. Se täyttää sitä varten rakennetun muurilla tuetun pengeralueen. Alueen pituus on itä-länsisuunnassa noin 150 metriä ja leveys noin 50 metriä.


title: Athene Pronaian pyhäkkö

text: Alueen merkittävimmät rakennukset ovat (numerot viittaavat kaavakuvaan):


title: Athene Pronaian pyhäkkö

text:
Athene Pronaian temppeli
Athene Pronaian temppeli (numero 1) oli rakennettu alun perin arkaaisella kaudella noin vuonna 510 eaa. Rakennus edustaa doorilaista tyyliä ja siinä on ollut 6 x 12 pylvästä. Temppelin koko on 28,45 x 14,25 metriä ja sen pylväiden korkeus on ollut 4,6 metriä. Paikalla on ollut aiemmin arkaainen doorilainen temppeli, joka oli rakennettu 600-luvulla eaa.; pylväiden osia tästä temppelistä on jäljellä. Se oli puolestaan rakennettu mykeneläisaikaisen pyhäkön paikalle. Temppeli vaurioitui persialaisten niskaan pudotetuista kivistä vuonna 480 eaa., uudelleen maanjäristyksessä vuonna 373 eaa. sekä kivivyöryssä heti kaivausten jälkeen vuonna 1905. Temppeli oli raunioina viimeistään Pausaniaan aikana.


title: Athene Pronaian pyhäkkö

text: Uudempi temppeli


title: Athene Pronaian pyhäkkö

text: Toinen temppeli (2) oli rakennettu noin vuonna 370–360 eaa. Se oli mahdollisesti uudempi Athene Pronaian temppeli, mutta sitä on ehdotettu myös Artemiin temppeliksi. Temppeli on tehty paikallisesta kalkkikivestä ja sen koko on noin 22 x 11 metriä. Se edustaa ulkoa doorilaista ja sisältä joonialaista tyyliä ja siinä on ollut peristyylin sijasta harvinainen prostyyliportiikki, jossa oli kuusi pylvästä. Temppeli on rakennettu varhaisemman, 500-luvulta eaa. peräisin olleen Artemiin ja Athenen temppelin päälle mahdollisesti maanjäristyksen vuonna 373 eaa. vaurioittaman vanhemman Athene Pronaian temppelin korvaamiseksi.


title: Athene Pronaian pyhäkkö

text:
Tholos
Tholos (3) eli pyörötemppeli oli rakennettu noin vuonna 380–375 eaa. Se on peristyylirakennus, jonka halkaisija on noin 13,5 metriä ja ulkolaidalta noin 14,76 metriä, ja jonka korkeus on ollut 13,5 metriä. Se on tehty attikalaisesta marmorista. Tholoksessa on ollut ulkolaidalla 20 doorilaista pylvästä ja sisäpuolella mahdollisesti 10 korinttilaista pylvästä. Rakennuksen perusta on kolmiportainen. Friisi on esittänyt amatsonomakhiaa.


title: Athene Pronaian pyhäkkö

text: Tholos on nykyisin Delfoin tunnetuimpia rakennuksia ja sitä on pidetty "tholos"-rakentamisen malliesimerkkinä. Toisaalta sen tarkoitusta ei kuitenkaan tunneta. Se on ollut mahdollisesti omistettu kaikille alueen jumalille ja myöhemmin Rooman keisareiden kultille. Toisaalta rakennuksen on arveltu liittyneen johonkin ktooniseen kulttiin. Rakennuksen on ehdotettu olleen myös muun muassa aarrekammio; heroon; prytaneion; hoploteekki; Athenen, Artemiin tai tuulten temppeli; tai jonkun murhan sovitukseksi rakennettu rakennus. Pausanias ei viittaa siihen temppelinä. Tholoksen arkkitehdiksi mainitaan Theodoros Fokaialainen, joka kirjoitti Vitruviuksen mukaan rakennuksesta myös kirjan. Tholoksen rakentamiseen on käytetty useita rakennusmateriaaleja (marmori, kalkkikivi), värejä ja tyylejä. Rakennus on restauroitu osittain vuonna 1938.


title: Athene Pronaian pyhäkkö

text:
Aarrekammiot
Pyhäkköalueella oli kaksi aarrekammiota. Toinen aarrekammio oli massilialainen (nyk. Marseille) aarrekammio (4), joka oli rakennettu noin vuonna 530 eaa. Se edustaa joonialaista ja aiolialaista tyyliä, mutta siinä on myös yksityiskohdissa myös doorilaisia ja egyptiläisiä piirteitä. Myöhemmin se tunnettiin Massilialaisten ja roomalaisten aarrekammiona. Toinen aarrekammio oli niin kutsuttu Doorilainen aarrekammio (5), joka oli rakennettu noin vuonna 490–460 eaa. Se edustaa doorilaista tyyliä.


title: Athene Pronaian pyhäkkö

text: Muut rakennukset


title: Athene Pronaian pyhäkkö

text: Muiden rakennusten tunnistaminen on ollut vielä edellisiäkin vaikeampaa, eikä Pausaniaskaan anna niistä selkeää kuvausta. Alueen itäosassa sijaitsi mahdollisesti Heerosten temenos (6), joka oli Fylakoksen heroon eli persialaisia vastaan taistelleen heeros Fylakoksen pyhäkkö. Sen eteläpuolella on ollut eri vaiheissa useita alttareita: niihin kuuluvat Athene Pronaian alttari (7); (Athene) Hygieian ja Eileithyian alttarit (8); sekä tunnistamaton arkaainen alttari (9).


title: Athene Pronaian pyhäkkö

text: Alueen länsiosassa heti uudemman temppelin vieressä on rakennus (10), jonka käyttötarkoitusta ei tunneta. Sitä on ehdotettu muun muassa pappien huoneiksi; jonkinlaiseksi kaksois-cella-temppeliksi; hestiatorioniksi eli pitohuoneeksi; sekä työpajaksi tholosta rakennettaessa.


title: Athene Pronaian pyhäkkö

text: Aarrekammioiden edessä on jalusta (11), jonka on ehdotettu liittyvän joko persialaisista saavutettuun voittoon tai olleen keisari Hadrianuksen patsaan jalusta. Alueelle on ollut useita sisäänkäyntejä: näihin kuuluvat itäinen sisäänkäynti (12) sekä eteläinen sisäänkäynti (13), jossa on ollut pyhäkköalueelle johtavat portaat.


title: Athene Pronaian pyhäkkö

text: Delfoin arkeologisessa museossa Athene Pronaian pyhäkköalueen löydöt ovat pääosin huoneissa IX, X ja XII. Alueelta on löydetty muun muassa:


title: Delfoin stadion

text:
Delfoin stadion () on antiikin aikainen stadion Delfoissa Kreikassa. Se sijaitsee Apollonin pyhäkköalueen luoteispuolella ylärinteessä Apollonin temppeliltä nähtynä.
Stadion rakennettiin noin vuonna 500–400 eaa. antiikin aikaisen kaupungin ylimpään kohtaan. Alkuvaiheessa stadionissa on todennäköisesti ollut puinen katsomo, tai katsomona on käytetty rinnettä. Stadionia paranneltiin 100-luvulla jaa. Herodes Atticuksen aikana tämän rahoituksella. Tuolloin rakennettiin nykyisin näkyvät kiviset katsomorakenteet. Stadionia käytettiin Python kisojen urheilukilpailuihin. Valjakkoajot järjestettiin kuitenkin hippodromilla, jota ei ole löydetty. Ennen Delfoin teatterin valmistumista stadionilla järjestettiin myös kisojen laulu- ja musiikkikilpailut.


title: Delfoin stadion

text: Stadion on U-kirjaimen muotoinen ja rakennettu rinteeseen koillis-lounaissuuntaisesti. Se avautuu itään päin, kun taas länsipää on puolikaaren muotoinen. Stadionrakennelman pohjoislaita on kaiverrettu vuorenrinteeseen. Koko stadionin pituus on noin 187 metriä, ja sen juoksuradan pituus on noin 177,55 metriä ja leveys 25,5 metriä. Radan kummassakin päässä on ollut lähtö- ja maaliviiva. Stadionin katsomossa on ollut pohjoislaidalla 12 penkkiriviä ja etelälaidalla kuusi penkkiriviä. Katsomoon mahtui noin 7 000 katsojaa. Stadionin itäpäässä on jäänteitä roomalaisaikaisesta triumfikaaresta.


title: Delfoin stadion

text: Nykyisin stadion on yksi parhaiten säilyneistä antiikin aikaisista stadioneista.


title: Delfoin teatteri

text: Delfoin teatteri () on antiikin aikainen teatteri Delfoissa Kreikassa. Se sijaitsee Apollonin pyhäkköalueella Apollonin temppelin yläpuolisessa rinteessä.


title: Delfoin teatteri

text: Paikalla oli alun perin todennäköisesti yksinkertaisempi teatteri, jossa oli puiset istuimet tai pelkkä rinne katsomona. Ensimmäinen kivinen teatteri rakennettiin 300-luvulla eaa. Nykyisin paikalla oleva teatteri rakennettiin roomalaisen kauden alussa noin 160–159 eaa. Se valmistui Pergamonin kuningas Eumenes II:n rahallisella tuella. Teatteria käytettiin laulu- ja musiikkikilpailuissa, jotka olivat osa Python kisoja tai muita alueella järjestettyjä uskonnollisia juhlia. Ennen teatterin valmistumista nämä kilpailut oli järjestetty Delfoin stadionilla urheilukilpailuiden ohella.


title: Delfoin teatteri

text: Teatterin keskellä oleva "orkhestra" on hevosenkengän muotoinen. Poikittaissuuntainen käytävä jakaa katsomon kahteen osaan, joista alemmassa on 27 penkkiriviä ja ylemmässä kahdeksan penkkiriviä. Pystysuunnassa nousevat viisi porraskäytävää jakavat katsomon kuuteen lohkoon. Teatterissa oli tilaa noin 5 000 katsojalle. Teatteria on kunnostettu ja sen katsomo on säilynyt suhteellisen hyvin, mutta näyttämörakennuksesta ("skene") ovat säilyneet vain perustukset.


title: Naomi Totka

text: Naomi Totka (s. 19. lokakuuta 1995) on unkarilainen tennispelaaja. Hän on voittanut urallaan kaksi ITF-turnausta kaksinpelissä ja 12 nelinpelissä.


title: Naomi Totka

text: Totka pelasi ITF-turnauksessa ensimmäisen kerran Bogotássa lokakuussa 2011 päästen siellä toiselle kierrokselle. Joulukuussa hän saavutti puolivälieräpaikan Quiton 10 000 Yhdysvaltain dollarin ITF-turnauksessa. Vuonna 2012 hän pääsi puolivälieriin Quillotan ja Barranquillan 10 000 dollarin ITF-turnauksissa. Vuonna 2013 hän ei pelannut ITF-tasolla. Vuonna 2014 Totka pääsi välieriin Sharm el-Sheikhin kahdessa 10 000 dollarin ITF-turnauksessa ja puolivälieriin 15 000 dollarin turnauksissa Algerissa ja Toowoombassa. Joulukuussa hän saavutti Djiboutin 10 000 dollarin ITF-turnauksissa loppuottelupaikan ja välieräpaikan. Ensimmäisen ITF-turnausvoittonsa Totka saavutti Kairon 10 000 dollarin turnauksessa huhtikuussa 2015. Kesäkuussa hän pääsi loppuotteluun Victoriassa, syyskuussa Tiberiasissa ja marraskuussa Stellenboschissa.


title: Naomi Totka

text: Nelinpelissä Totka voitti ensimmäisen ITF-turnauksensa New Delhissä kesäkuussa 2013 Rishika Sunkaran kanssa. Toisen voittonsa hän saavutti huhtikuussa 2015 Kairossa Marine Partaudin kanssa ja kolmannen toukokuussa 2015 Askalonissa Mariam Bolkvadzen kanssa. Elokuussa 2015 hän voitti El Kantaouin turnauksen Sofia Luinin kanssa ja syyskuussa Tiberiasin turnauksen Katharina Heringin kanssa.


title: Jayme & Ratalahti

text: Jayme & Ratalahti on Yhdysvalloissa 1960-luvun alusta 1990-luvun loppuun toiminut suoramarkkinoinnin suunnittelijapari, joka tuli tunnetuksi kymmenistä menestyksekkäistä aikakauslehtien tilauskampanjoista, erityisesti uusien aikakauslehtien lanseerauksista. Sen jäsenet olivat Pittsburghistä kotoisin oleva copywriter Bill Jayme (n. 1926–2001) ja hänen elämänkumppaninsa, Suomessa syntynyt art director Heikki Ratalahti. Vuonna 1990 he laskivat saaneensa aikaan lähes 300 miljoonaa aikakauslehtitilausta. Heidän asiakkainaan ovat olleet muun muassa "Business Week, New York, Smithsonian" sekä "Mother Jones" -vaihtoehtokulttuurilehti, jonka Jayme ja Ratalahti nimesivät mieleenjäävästi irlantilaisen aktivistin Äiti Jonesin mukaan kustantajan ehdottaman nimen ”New Dimensions” sijasta.


title: Jayme & Ratalahti

text: William North Jayme valmistui Princetonin yliopistosta ja yritti saada toimittajan töitä New Yorkista. Niiden sijaan hänelle tarjottiin töitä Time-lehtiyhtiön levikkimarkkinointiosastolta, jossa hänen kykynsä taitavana suoramainoskirjeen kirjoittajana tulivat pian esiin. Hänen ensimmäisenä työvuonnaan kirjoittama kirjeteksti "Life"-lehden tilausten myymiseksi pysyi käytössä läpi 1950-luvun, vaikka kirjetekstejä testattiin ja kehitettiin jatkuvasti parempien tilauslukujen toivossa. Jayme työskenteli jonkin aikaa CBS-yhtiössä ja McCann-Erickson-mainostoimistossa, kunnes vietti ensin vuoden Euroopassa ja jäi freelanceriksi vuonna 1958. Hänen ensimmäinen toimeksiantonsa oli korvata uudistuneen "Esquire"-miestenlehden vuosia käytössä ollut suoramainoskirje. Siitäkin tuli suuri menestys.


title: Jayme & Ratalahti

text: Jayme tapasi vuonna 1962 Heikki Ratalahden, suomalaisen kirjakauppiasperheen pojan joka oli saanut harjoittelupaikan Doubleday-kustantamon kirjakaupasta New Yorkissa. Heistä tuli elämänkumppanit ja työtoverit lähes 40 vuodeksi. He uudistivat suoramarkkinoinnin suunnittelua samaan tapaan kuin Bill Bernbach oli aiemmin kehittänyt mediamainonnan tekoprosessia. Aiemmin tekstit oli tehty ensin, ja sitten taitettu ja kuvitettu ne erillisenä prosessina. Jayme ja Ratalahti alkoivat työskennellä tiiviinä työparina kuin suunnittelijaparit ensin Bernbachin DDB:ssä ja sitten useimmissa muissakin mainostoimistoissa.


title: Jayme & Ratalahti

text: Jayme ja Ratalahti vieroksuivat monia suoramarkkinointilähetysten sekaviksi tekeviä tekniikoita, kuten erillisiä kyllä- ja ei-vastauskuoria, ja luottivat sen sijaan vastaanottajien älykkyyteen. Yhdeksi heidän tunnusmerkikseen tuli kirjekuoren päällä oleva kiinnostava arvoitus tai kysymys, kuten "Psychology Today" -lehden kampanjassa ”Suljetko kylpyhuoneen oven silloinkin, kun olet yksin kotona?”.


title: Jayme & Ratalahti

text: Jayme ja Ratalahti muuttivat vuonna 1970 kotinsa ja toimistonsa New Yorkista Kaliforniaan, ensin San Franciscoon ja sitten Sonoman alueelle. He lopettivat työnteon 1996, ja Bill Jayme kuoli toukokuussa 2001.


title: Jayme & Ratalahti

text: Suoramarkkinoinnin tietoteoksessaan "Commonsense Direct and Digital Marketing" Drayton Bird kutsuu Bill Jaymea Yhdysvaltain parhaaksi suoramarkkinoinnin kirjoittajaksi. Hän ja Ratalahti saivat monia alan palkintoja, kuten vuonna 1989 Direct Marketing Creative Guildin korkeimman tunnustuksen, John Caples International Awardin.


title: Viljo Puustjärvi

text: Viljo Armas Puustjärvi (1913–1998) oli suomalainen maanviljelyskemisti ja suotutkija. Hän oli Helsingin yliopiston maanviljelyskemian dosentti vuosina 1966–1980 ja Satoturve Oy:n tutkimusjohtaja 1966–1980. Hänelle myönnettiin professorin arvonimi 1966. Hänen merkityksensä oli suuri turpeen käytön laajenemisessa ympäri maailmaa kasvihuoneviljelyssä.


title: Viljo Puustjärvi

text: Puustjärvi valmistui maatalous- ja metsätieteiden kandidaatiksi 1944 ja tohtoriksi 1952.


title: Luettelo YK:n pakkausnumeroista 0101–0200

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 0101–0200.


title: Mauricio Macri

text: Mauricio Macri (s. 8. helmikuuta 1959) on argentiinalainen keskustaoikeistolainen poliitikko, pormestari ja maan nykyinen presidentti. Ennen presidentiksi nimittämistä Macri toimi maan pääkaupungin Buenos Airesin pormestarina. Vuoden 2015 presidentinvaalin toisella kierroksella Macri sai noin 52 prosenttia äänistä.


title: Mauricio Macri

text: Macri on ollut menestyvä liikemies, joka toimi rakennus- ja rahoitusalalla sekä autokaupassa. Hän päätti lähteä politiikkaan 1991 jouduttuaan kidnappauksen ja lunnasvaatimuksen uhriksi. Hän perusti oman puolueen 2003.


title: Mauricio Macri

text: Edellinen presidentti Cristina Fernández de Kirchner valitsi seuraajasuosikikseen Daniel Sciolin, joka kuitenkin hävisi syksyn 2015 presidentinvaalit Macrille. Kirchner kieltäytyi osallistumasta vallanvaihtoseremoniaan.


title: Wolf Vostell

text: Wolf Vostell (14. lokakuuta 1932 Leverkusen – 3. huhtikuuta 1998 Berliini) oli saksalainen taiteilija, taidemaalari ja kuvanveistäjä, joka tuli tunnetuksi 1960-luvulla.


title: Wolf Vostell

text: Vostellin katsotaan olleen videotaiteen edelläkävijä. Hän oli ensimmäinen, joka otti television taiteensa osaksi. Hän kuului Fluxus-ryhmään.


FIA World Endurance Championship -kausi 2016 oli FIA WEC -maailmanmestaruussarjan viides kausi. Kausi alkoi 17. huhtikuuta Englannin Silverstonessa ja päättyi 19. marraskuuta, Bahrainin Sakhirin radalla.


title: Hamilo

text: Hamilo on suomalainen sukunimi. Tunnettuja nimenkantajia:


title: Haamukirjoittaja (televisiosarja)

text: Haamukirjoittaja on loka–marraskuussa 2015 Yle TV1:llä esitetty kuusiosainen draamasarja, jonka pääosissa näyttelevät Joanna Haartti ja Jemina Sillanpää.


title: Haamukirjoittaja (televisiosarja)

text: Sarja kertoo kahdesta kolmekymppisestä sisaruksesta, joista toinen on luonut uraa näyttelijänä ja toinen jäänyt asumaan maalle auttaakseen äitiään perheleipomon ja sairastelevan isän kanssa. Jemina Sillanpään esittämä Heini palaa takaisin lapsuudenkotiinsa burnoutin vuoksi, jossa kirjailijan urasta haaveileva Rosa-sisko (Joanna Haartti) saa idean hyödyntää siskonsa kuuluisuutta edistääkseen omaa uraansa.


title: Johan Dreyer

text: Johan Ludvig Emil Dreyer (1852–1926) oli tanskalais-brittiläinen tähtitieteilijä, jonka erikoisaloja olivat tähtitieteen historia sekä tähtisumut ja tähtijoukot. Vuosina 1882–1916 hän oli tähtitornin johtaja Armaghissa Irlannissa (nykyisessä Pohjois-Irlannissa). Hänen päätyönsä on galaksien ja tähtiparvien luettelo "New General Catalogue of Nebulae and Clusters of Stars" (1888) ja sen lisäykset "Index Catalogue" (1896 ja 1908), joissa on lueteltu 13 266 kohdetta. Tähtitieteen historiasta hän kirjoitti kirjan "A History of the Planetary System from Thales to Kepler". Myös Tyko Brahen kootut teokset hän julkaisi.


title: Valentyn Mohylnyi

text: Vаlentyn Viktorovytš Mohylnyi (, , 18. joulukuuta 1965 Koh’аnovkа, Ukrainan SNT – 22. marraskuuta 2015 Ranska) oli Neuvostoliittoa edustanut telinevoimistelija, maailman- ja euroopanmestari.


title: Valentyn Mohylnyi

text: Mohylnyin voimistelijanuran huippuvaihe ajoittui vuosiin 1985–1990, jolloin hän voitti muun muassa viisi maailmanmestaruutta ja kuusi Euroopan mestaruutta. Monipuolisena voimistelijana Mohylnyi saavutti arvokisamitaleja niin ottelusta kuin useilta yksittäisiltä telineiltäkin.


title: Valentyn Mohylnyi

text: Mohylnyi avioitui telinevoimistelun maailmanmestari Olga Bitšerovаn kanssa. Pari sai lapsen mutta erosi myöhemmin. Mohylnyi muutti Ranskaan, missä hän työskenteli valmentajana ja sai maan kansalaisuuden. Hän kuoli Ranskassa sydäninfarktiin 49-vuotiaana.


title: Monumentaalinen propaganda

text: Monumentaalinen propaganda oli V. I. Leninin Venäjän vallankumouksen alussa esittämä suunnitelma, jota alettiin toteuttaa Neuvostotasavallassa vuodesta 1918 alkaen. Siinä otettiin käyttöön visuaalinen monumenttitaide, vallankumoukselliset iskulauseet ja monumentaalinen kuvanveisto tärkeiksi vallankumouksellisten aatteiden ja kommunististen ihanteiden propagoijiksi. Suunnitelma loi kysynnän monumentaaliselle, valtion tilaamalle kuvanveistolle, joka loi perustan koko myöhemmälle Neuvostoliiton kuvanveiston koulukunnalle.


title: Monumentaalinen propaganda

text:
Suunnitelmassa oli kaksi päähanketta. Rakennukset ja muut perinteisesti mainoksille ja julisteille käytetyt pinnat koristettiin vallankumouksellisilla iskulauseilla ja muistomerkkireliefeillä. Lisäksi luotiin runsaasti väliaikaisia kipsivaloksia monumentteina vallankumouksellisten johtajien kunnioittamiseksi.
Leninin ajatuksena oli vallankumouksellisen propagandan juurruttaminen taiteellisten monumenttien, kuten maalausten, veistosten ja urbaanin arkkitehtuurin välityksellä. Se oli keino viestiä olennaisia poliittisia viestejä paljolti lukutaidottomalle väestölle.


title: Monumentaalinen propaganda

text: Veistosten ja maalausten oli määrä turvata valtionjohdon symbolinen läsnäolo maan jokaisessa kolkassa. Siksi poliittisen johdon muutos aiheutti "damnatio memoriaen" – aikaisemman hallinnon valtiomiesten kuvien tuhoamisen.


title: Monumentaalinen propaganda

text: Tutkija Sergei Krukin mukaan leniniläinen monumentaalinen propaganda säilytti Venäjän ortodoksikirkon uusplatonisen taiteellisen perinteen. Semiotiikan käsittein ilmaistuna se ei tehnyt selvää eroa ikonin (kuvan), merkin ja sen viittaamien merkitysten välillä. Visuaalisen ikonin poliittisesti motivoitunut luonne oli käytettävissä vaivattomasti viestinnän ja ohjauksen työkaluna, ja vähitellen visuaalinen ikoni alkoi sekoittua itse todellisuuden kanssa. 1920-luvulla Venäjän vallankumouksellisten taiteilijoiden yhdistys (AkhRR) alkoi kokeilla taiteellisten kuvien käyttämistä todellisuuden korvaamisen vahvistajina. Stalinin vallassaoloaikana monumentaaliset visuaaliset merkit tarjosivat ihanteellisen näkymän kommunistisesta tulevaisuudesta jo saavutettuna todellisuutena.


title: Monumentaalinen propaganda

text: Monumentaalinen propaganda alkoi 12.3.1918 hyväksytyllä asetuksella ”Asetus tsaarien ja heidän palvelijoidensa kunniaksi pystytettyjen monumenttien poistamisesta ja Venäjän sosialistiselle vallankumoukselle omistettujen monumenttien kehittämisprojektista” (Tasavallan monumenteista). Asetus mahdollisti sellaisten monumenttien poistamisen, joilla ei ollut historiallista tai taiteellista arvoa, sekä vallankumouksellisten monumenttitaiteen luomisen. Toukokuun 1. päivään 1918 mennessä lukuisia monarkkisia monumentteja oli poistettu tai suljettu, monien kaupunkien juhlakoristeita oli suunniteltu ja Penzassa paljastettu Karl Marxin väliaikainen monumentti (kuvanveistäjänä E. V. Revde).


title: Monumentaalinen propaganda

text: Monumentaalisen propagandaprojektin toteutus oli monimutkaista ja sen toteuttamisessa oli lukuisia organisatorisia ja teknisiä vaikeuksia. Porvarillinen älymystö sabotoi sitä.


title: Monumentaalinen propaganda

text: Kansankomissariaatti hyväksyi heinäkuun 30. päivänä 1918 luettelon monumenteista, joita ehdotettiin pystytettäväksi 69 vallankumouksellisen ja edistyksellisen kulttuurijohtajan muistolle. Lokakuun vallankumouksen ensimmäisen vuosijuhlan kunniaksi paljastettiin useita uusia monumentteja ja muistolaattoja, joissa oli agitaatiotekstejä. Moskova, Petrograd, Saratov, Vitebsk, sekä eräitä kyliä koristeltiin. Monumenttien asennusta ja paljastusta pidettiin tärkeinä poliittisina tapahtumina. Seremonioiden tarkoitus oli agitoida ja kasvattaa ja ne liittyivät poliittisiin kokouksiin. Lenin puhui usein näissä kokoontumisissa.


title: Monumentaalinen propaganda

text: Neuvostovallan vahvistuessa monumentaalisen propagandan suunnitelma toteutettiin Kiovassa (7.5.1919 Ukrainan Kansankomissariaatin asetuksella), Samarkandissa ja useissa muissa kaupungeissa. Vuonna 1920 suunnitelma toteutettiin Uralilla, Siperiassa ja Azerbaidžanissa ja vuonna 1921 Armeniassa ja Georgiassa. Vuonna 1922 taloudellisen tilanteen parannuttua Neuvostotasavalloissa monumentaalinen propaganda kasvoi entisestään erityisesti Lokakuun vallankumouksen viisivuotisjuhlien yhteydessä. Vuosina 1922–1923 nousi teoksia, jotka oli tehty kestävistä materiaaleista. Näistä monumenteista useat ovat vielä olemassa.


title: Monumentaalinen propaganda

text: Monumentaalisen propagandan kuuluisia kuvanveistäjiä ovat muun muassa N. A. Andreev, S. D. Merkurov, V. V. Lishev, M. G. Manizer ja L. V. Bleze-Manizer, arkkitehti V. A. Vitman, B. D. Korolev, Sergéi Konénkov ja Vera Muhina.


title: Monumentaalinen propaganda

text: Monumenttipropaganda tarjosi laajan eri taiteenalojen synteesin (arkkitehtuuri, kuvataide, kirjallisuus, teatteri, musiikki), jotka johtivat suuriin teatraalisiin juhlakulkueisiin ja ”tehtaiden pillien sinfonioihin”. Se edisti monumentaalisen koristetaiteen syntyä.


title: Monumentaalinen propaganda

text: Laajassa mielessä koko Neuvostoliiton monumenttitaide on Leninin monumentaalisen propagandan suunnitelman jatko. Osallistuminen monumentaalisen propagandan ohjelmaan oli käytännön koulutusta monille Neuvostotaiteen mestareille. Siinä määriteltiin ensimmäistä kertaa Neuvostotaiteen periaatteet, puoluekantaisuus ja kansanomaisuus.


title: Esko Pajasalmi

text: Esko K. Pajasalmi (n. 1928 – 7. maaliskuuta 2000) oli suomalaissyntyinen liikemies, joka vuonna 1961 perusti Thaimaan ensimmäisen PR-toimiston nimeltä Presko ja kasvatti siitä yli sadan hengen yrityksen. Vuonna 1989 hän myi yrityksen brittiläiselle Shandwickille, joka tuolloin oli maailman suurin yksityinen PR-toimistoketju.


title: Esko Pajasalmi

text: Suomalaiset Esko ja Anja Pajasalmi tulivat Thaimaahan vuonna 1951 Jehovan todistajien lähetyssaarnaajiksi ja työskentelivät aluksi viitisen vuotta maan pohjoisosan Chiang Maissa. He saivat siirron Bangkokiin, jossa Esko Pajasalmi nimitettiin lähetysaseman varajohtajaksi. Tässä työssä hän osallistui monille suhdetoiminta-alan kursseille Yhdysvalloissa ja päätti lopulta ryhtyä ensimmäiseksi alan yrittäjäksi Thaimaassa.


title: Esko Pajasalmi

text: Vuonna 1961 perustetulla Presko Public Relations -yrityksellä oli alkuvuosina asiakkaina muun muassa seitsemän lentoyhtiötä. Vuonna 1989 brittiläinen Shandwick International Plc osti Preskon, jonka nimeksi vuonna 1997 tuli Presko Shandwick (Thailand). Esko Pajasalmi jatkoi perustamansa yrityksen hallituksen puheenjohtajana vuoteen 1999 asti. Hän toimi Suomalais-thaimaalaisen kauppakamarin ensimmäisenä johtajana 1992–1993.


title: Esko Pajasalmi

text: Esko Pajasalmi kuoli 72-vuotiaana golfkentälle vuonna 2000. Hänen työtään PR-alalla jatkoi Pajasalmien ainoa lapsi, poika Norman, joka kuoli 48-vuotiaana 2007.


title: Skai Jackson

text: Skai Jackson (s. 8. huhtikuuta 2002 New York City) on amerikkalainen lapsinäyttelijä. Hän näytteli Zuri Rossia Disney Channelin komediasarjassa "Jessie". Sen jälkeen hän on esittänyt samaa roolia Disney Channelin uutuussarjassa "Bunk'd".


title: Skai Jackson

text: Jackson aloitti uransa lapsimallina. Hän esiintyi useissa mainoksissa ja on näytellyt vuodesta 2007 alkaen. Ennen lapsitähteyttä Disneyllä Jackson esitti pieniä rooleja mm. elokuvissa "Smurffit" ja "" sekä tv-sarjassa "Boardwalk Empire".


title: Turkin parlamenttivaalit 2015

text: Turkissa pidettiin kahdet parlamenttivaalit vuonna 2015:


title: Tiensuu

text: Tiensuu voi tarkoittaa seuraavia asioita:


title: HMS Neptune (1797)

text: HMS Neptune oli Britannian Kuninkaallisen laivaston vuonna 1797 vesillelaskettu Dreadnought-luokan 98-tykkinen toisen luokan linjalaiva.


title: HMS Neptune (1797)

text: Sir John Henslowin suunnittelema alus tilattiin 15. helmikuuta 1790 Deptfordin telakalta, jossa aluksen rakennustöistä vastasi Martin Ware kesäkuuhun 1795 ja sen jälkeen Thomas Pollard. Sen köli laskettiin huhtikuussa 1791, ja se laskettiin vesille 28. tammikuuta 1797. Se valmistui 12. helmikuuta, jolloin sen valmistuskustannukset varustamisineen olivat 77 053 puntaa.


title: HMS Neptune (1797)

text: Alus otettiin palvelukseen 25. maaliskuuta 1797 päällikkönään Henry Stanhope. Alus lähti 11. kesäkuuta Woolwichistä Noreen kommodori Sir Erasmus Gowerin lippulaivana. Aluksen ollessa Gravesendissa sille saapui määräys hyökätä Noressa kapinaan nousseita vastaan yhdessä HMS "Agincourtin", HMS "Lancasterin" ja tykkiveneosaston kanssa. Ennen hyökkäyksen aloittamista saapui tieto neuvottelujen alkamisesta kapinoijien ja HMS "Monmouthin" päällikön jaarli Northeskin välillä. Kapina tyrehtyi 9. kesäkuuta mennessä, jolloin hyökkäys peruutettiin. Gower vastaanotti 21. syyskuuta aluksen päällikkyyden Stanhopelta, ja alus liittyi Kanaalin laivastoon.


title: HMS Neptune (1797)

text: Gower ylennettiin kontra-amiraaliksi, jolloin aluksen päälliköksi tuli Herbert Sawyer. Alus siirrettiin 14 muun linjalaivan kanssa vara-amiraali lordi Keithin johtamaan Välimeren laivastoon kesäkuussa 1799. Kontra-amiraali Sir Charles Cottonin johtama osasto liittyi Välimeren laivastoon Minorcalla 7. heinäkuuta, jolloin Välimeren laivaston vahvuus nousi 31 alukseen. Laivaston piti kohdata 42 aluksen amiraalien Étienne Eustache Bruixin ja Jose Mazarredon komentama ranskalais-espanjalainen laivaston osasto, joka kuitenkin onnistui välttämään Keithin saapuen Brestiin 9. elokuuta.


title: HMS Neptune (1797)

text: Amiensin rauhan tultua voimaan maaliskuussa 1802 alus määrättiin palaamaan kotiin, ja se saapui 24. helmikuuta Portsmouthiin, jossa se poistettiin palveluksesta 29. huhtikuuta.


title: HMS Neptune (1797)

text:
Alus palautettiin palvelukseen jo seuraavana päivänä, minkä jälkeen sille tehtiin pikainen huolto. Alus liittyi Kanaalin laivastoon Spitheadissä 29. lokakuuta.
Alus romutettiin lokakuussa 1818.


title: Sahlstedt

text: Sahlstedt on muun muassa seuraavien merkittävien henkilöiden nimi:


title: Ojaniemi

text: Ojaniemi on muun muassa seuraavien merkittävien henkilöiden nimi:


title: Valle Ojaniemi

text: Valle Ojaniemi (13. heinäkuuta 1917 Jalasjärvi – 27. lokakuuta 2015 Helsinki) oli suomalainen opettaja. Hän toimi Helsingissä kansalaiskoulun opettajana. Hän perusti 1949 Kevätpörriäisen ja oli sen päätoimittaja. Hän oli oppikirjatoimikunnan pitkäaikainen puheenjohtaja ja kirjoitti niin alan lehtiin kuin muihinkin lehtiin kirjoituksia ja teki musiikkiaiheisia radio-ohjelmia. Hän oli myös Käpylän kaupunginosalehden päätoimittaja ja oli perustamassa kaupunginosayhdistysten liittoa Helkaa, jonka puheenjohtajan hän toimi.


title: Valle Ojaniemi

text: Ansioistaan Ojaniemi sai kotiseutuneuvoksen arvonimen ja useita muita tunnustuksia.


title: Oksen

text: Oksen on Skandeihin kuuluva vuori Ullensvangin ja Granvinin kuntien rajalla, Hordalandin läänissä, Norjassa. Huipun korkeus merenpinnan tasosta on 1 241 metriä. Vuori sijaitsee niemellä Hardangervuonon rannalla. Sen luoteispuolella on Hardangervuonon lahti, Granvinsfjorden ja eteläpuolella itse päävuono.


title: Onen

text: Onen on Skandeihin kuuluva vuori Eidfjordin ja Ulvikin kuntien rajalla, Hordalandin läänissä, Norjassa. Huipun korkeus merenpinnan tasosta on 1 620 metriä. Vuori sijaitsee niemellä Hardangervuonoon kuuluvan Eidfjordenin rannalla. Sen länsipuolella on Hardangervuonon lahti, Osafjorden.


title: Blåskavlen

text: Blåskavlen tarkoittaa seuraavia:


title: Blåskavlen (vuori)

text: Blåskavlen on Skandeihin kuuluva vuori Aurlandin kunnassa, Sognin ja Fjordanen läänissä, Norjassa. Huipun korkeus merenpinnan tasosta on 1 809 metriä. Vuori sijaitsee Lærdalen- ja Aurlandsdalen-laaksojen välisellä ylängöllä.


title: Bleia

text: Bleia on Skandeihin kuuluva vuori Lærdalin kunnassa, Sognin ja Fjordanen läänissä, Norjassa. Huipun korkeus merenpinnan tasosta on 1 821 metriä. Vuori sijaitsee Sognevuonon etelänpuoleisella rannalla.


title: Hangasjärvi (Ikaalinen)

text: Hangasjärvi on Pirkanmaalla Ikaalisissa Hangasjärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Hangasjärvi on osa Mylly-Kartun joen valuma-aluetta.


title: Hangasjärvi (Ikaalinen)

text: Järvi on kilometrin pitkä, 750 metriä leveä ja sen pinta-ala on 27 hehtaaria. Se on pitkänomainen ja keskellä sijaitsee kapea salmi, joka jakaa järven kahdeksi järvialtaaksi. Pohjoinen allas on 750 metriä pitkä ja 300 metriä leveä. Eteläinen allas puolestaan 500 metriä pitkä ja 200 metriä leveä. Salmen yli kulkee kärrypolku, jonka sillalle on rakennettu salmea kaventava penger. Ympäristön metsät ja suot ovat ojitettuja ja monen ojan vedet johdetaan Lauttaojaa myöten järveen. Järven ympäristössä on peltoja, jotka päättyvät vesirajalle. Eteläisen altaan rannat ovat soistuneet paikoin avosuoksi. Eteläiset lahdet Pihkolahti ja Joensuu ovat kosteikkoa. Järven laskuoja lähtee Joensuusta ja kulkee kolme kilometriä koneellisesti kaivetussa ojassa ja yhtyy lopulta Pihkoluomassa Noro-ojaan. Rantaviivan pituus on 4,1 kilometriä ja rannalla sijaitsee neljä vapaa-ajan asuntoa ja neljä maatilaa. Järven kiertää pohjoisessa Uurasjärven ja Masonniemen välinen kylätie.


title: Hangasjärvi (Ikaalinen)

text: Vuonna 1848 haki entinen talollinen Gabriel Johansson Kuivanen lupaa järvenlaskuun.